open-index/open-wikipedia-markdown huggingface dataset:
జీశాట్-12 ఉపగ్రహం

జీశాట్-12 ఒక సమాచార పంపిణి ఉపగ్రహం. ఈ ఉపగ్రహాన్ని భారతదేశపు అంతరిక్ష పరిశోధన సంస్థ అయిన ‘’’ఇండియన్ స్పేస్ రీసెర్చ్ అర్గనైజెసన్ (క్లుప్తంగా ఇస్రో) వారు తయారు చేసారు.ఈ ఉపగ్రహాన్ని PSLV-XL /C17అనే పోలార్ శాటిలైట్ లాంచ్ వెహికిల్ ద్వారా అంతరిక్షములో కక్ష్యలో ప్రవేశపెట్టారు.ఉపగ్రహన్ని ఆంధ్రప్రదేశ్ రాష్ట్రం లోని నెల్లూరు జిల్లాలోని శ్రీహరికోటలో ఉన్న సతీష్ థావన్ అంతరిక్షప్రయోగ కేంద్రంనుండి ప్రయోగించారు. సతీష్ థావన్ ఉపగ్రహప్రయోగ కేంద్రం నుండి జీశాట్-12 ఉపగ్రహాన్ని 2011 జూలై 15 11:18 (UTC) గంటలకు అంతరిక్షములోకి పంపారు.
## ఉపగ్రహం
అంతకు ముందు ప్రయోగించిన INSAT-3B ఉపగ్రహం యొక్క జీవితకాలం ముగిసినందున, దాని స్థానంలో పనిచేయుటకై జీశాట్-12 ఉపగ్రహాన్నికక్ష్యలో ప్రవేశపెట్టారు.జీశాట్-12 ద్వారా దూరవిధ్యాబోధన, దూర విద్యావిధానం, విపత్తు ఏర్పడినపుడు నివారణ చర్యలు వంటి సేవలనుశాటిలైట్ ఇంటర్నెట్ ద్వారా అందించుట ప్రధాన ఉద్దేశం. 

## జీశాట్-12 ఉపగ్రహ ప్రయోగ నేపథ్యం
జీశాట్-12 ప్రయోగం ఒక విశిష్టతను సంతరించుకుంది.ఈ ప్రయోగంలో పాలుపంచుకొన్న వారందరు మహిళలే కావటం ఆ విశిష్టత.ఈ ప్రాజెక్టు డైరెక్టరు T.k.అనురాధ, మిసను డైరెక్టరు ప్రమోద హెగ్డే, ఆపరేసను డైరెక్టరు అనురాధ.ఎస్.ప్రకాశ్.అందరు మహిళామణులే.
## పేలోడ్ వివరాలు
ఇంధన సమేతంగా ఉపగ్రహం బరువు 1410 కిలోగ్రాములు.ఖాళి ఉపగ్రహం బరువు 559 కిలోగ్రాములు.ఉపగ్రహం పరిమాణం 1.485 x 1.480 x 1.446 దీర్ఘఘనచతురస్రాకారం.ఉపగ్రహం 12 ఎక్సుటెండెడ్ C-బాండ్ ట్రాన్స్‌పాండరులు కలిగి ఉంది.ఉపగ్రహానికి కావలసిన విద్యుతును ఉత్పత్తి చెయ్యుటకై, ఒక సౌరపలకను, ఒక 64 Ah Li-Ion బ్యాటరికలిగి ఉంది. సౌరపలక విద్యుతు ఉత్పత్తి సమర్ధ్యం 1430 Watts.సమాచారాన్ని పంపుటకు, స్వీకరించుటకు ఒక ౦.7వ్యాసమున్న పరాబోలిక్‌ యాంటెన్నా (తరంగ గ్రహకం),1.2 మీటర్ల వ్యాసమున్న పొలారిసాసన్ సెన్సిటివ్ కలిగి విస్తరణ సౌకర్య మున్నయాంటెన్నా ఉంది.ఉపగ్రహాన్ని కావలసిన కక్ష్యలోకి జరుపుటకు ఉపగ్రహంలో 440 న్యూటన్ శక్తిగల లిక్విడ్‌ త్రస్ట్ మోటరు/ఇంజన్ ఉంది.

## ప్రయోగం
జీశాట్-12 ఉపగ్రహాన్ని, పీఎస్ఎల్‌వి C-17 ఉపగ్రహవాహకనౌక ద్వారా, శ్రీహరికోటలోని సతీష్ థావన్ అంతరిక్షకేంద్రంలోని రెండవ లాంచ్ ప్యాడ్ నుండి, 2011 జూలై 15న ప్రయోగించారు. ఉపగ్రహం యొక్క జీవిత కాలం 8 సంవత్సరాలు.

## ఉపగ్రహ కక్ష్య
భూసమస్థితి కక్ష్యలో ఉపగ్రహం యొక్క పెరిజీ 35,782 కిలోమీటర్లు, అపోజీ 35,803కిలోమీటర్లు,83° తూర్పాక్షాంశంలో ప్రదక్షిణ.వాలు 0.01 డిగ్రీలు.
## ఇవికూడా చూడండి
*జీశాట్-1 ఉపగ్రహం
*జీశాట్-2 ఉపగ్రహం
*జీశాట్-10 ఉపగ్రహం
*జీశాట్-14 ఉపగ్రహం
*జీశాట్-15 ఉపగ్రహం
*జీశాట్-16
*జీశాట్-17
*జీశాట్-18
*జీశాట్-19

## అధారాలు/మూలాలు

వర్గం:కృత్రిమ ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:జీశాట్ శ్రేణి ఉపగ్రహాలు
జన్నత్ జుబేర్ రహ్మాని

జన్నత్ జుబేర్ రహ్మాని ఒక బాలనటి. ఈమె డబ్బింగ్ కళాకారిణి, పలు తెలివిజన్ సీరియళ్ళలో నటించారు.

## సినిమాలు
*2011 - ఆగ్ ది వార్నింగ్ 
*2011 లవ్ కా ది ఎండ్

## టెలివిజన్ సీరియల్స్
**[[Phulwa|ఫ్హూల్వా]]* చిన్నారి ఫూల్వాగా 
**[[kasturi|కస్తూరి]]* గుడ్డి ధనరాజగిర్
**[[Kashi - Ab Na Rahe Tera Kagaz Kora|కషి]]
**Haar Jeet|హర్ జీత్
**[[Matti Ki Banno|మట్టి కి బన్నో]] లో అవంతిక
**ఏక్ థి నయకలో పరిగా 
*''బాహర్ కా వీర్ పుత్రలో కంవర్
*సావధాన్ ఇండియా లో రీత్
*మాహా కుంభ్

## పాటలు

## అవార్డులు
* 2011 లో  ఉత్తమ బాల నటి 
* 2011 కలర్స్ నుండి గోల్డెన్ పెటల్ అవార్డ్ (Colors Golden Petal Awards 2011)
* 2011 జీ నుండి ఉత్తమ బాల నటి అవార్డ్ (4th Boroplus Gold Awards)

## మూలాలు

* 
* 
* సూర్య దినపత్రికలో లో వ్యాసం - http://www.suryaa.com/features/article.asp?subCategory=1&ContentId=11955
ఇన్శాట్-2E ఉపగ్రహం

**ఇన్శాట్-2E ఉపగ్రహం** భారతదేశపు ఉపగ్రహం. ఇండియన్ నేషనల్ శాటలైట్ సిష్టం ప్రణాళికభాగంగా భారతీయ అంతరిక్షపరిశోధన సంస్థ (isro) వారు, వారి నిర్వహణ, పరివేక్షణలో అంతరిక్షములో ప్రవేశపెట్టిన ఉపగ్రహం ఇన్శాట్-2E ఉపగ్రహం.ఈ ఉపగ్రహాన్ని సమాచారసేకరణ, ప్రసరణ, వాతావరణ పరిశీలన/పరిశోధనకై ఉపయోగార్ధమై ప్రయోగించారు. తూర్పుకు 83° డిగ్రీల అక్షాంశమలో భూస్థిరకక్ష్యలో పరిభ్రమిస్తూ తిరిగేలా అంతరిక్షములో ప్రవేశపెట్టారు.పైన పేర్కొన్న కక్ష్య పరిధిలో పరిభ్రమించు ఈ ఉపగ్రహం ఆసియా, ఆస్ట్రేలియాలో సమాచార సేవలను అందిస్తుంది.ఈ ఉపగ్రహం రెండు మేటిరియోలాజికల్/ వాతావరణ/అంతరిక్షశాస్త్ర సంబంధి పరికరాలు:ఎక్కువ రేసోల్యుసన్ రేడియో మీటరు, ఒక CCD కెమరాను కలిగిఉన్నది. ఈ కెమరా ఒకకిలోమీటరు పరిధి వరకు చిత్రాన్ని చిత్రించి పంపు రేసోల్యుసన్ కలిగిఉన్నది. 

INSAT-2E ఉపగ్రహంలో 12 G/H బ్యాండ్ (IEEE Cబ్యాండ్) ట్రాన్స్‌పాండరులను అమర్చారు.  ప్రయోగ సమయంలో ఉపగ్రహం బరువు 2,550కిలోలు (5,620 పౌండ్లు).ఉపగ్రహం యొక్క పనిచేయు జీవితకాలం 12 సంవత్సరాలు. ఇందులోని కొన్ని ట్రాన్స్‌పాండరులను ఇంటెల్ శాట్ (Intelsat) వారికి గుత్తకు (lease) ఇచ్చారు. ఇంటెల్‌శాట్ వాళ్ళు ఈ ట్రాన్స్‌పాండరులను Intelsat APR-2. అనేపేరు మీద ఆపరేట్ చేస్తున్నారు.
## ఉపగ్రహ ప్రయోగం
ఈ ఉపగ్రహాన్నిదక్షిణ అమెరికా, ఫ్రెంచి గయానాలోని, ELA-2 ఉపగ్రహ ప్రయోగ వేదిక నుండి, ఏరియన్ 42Pఅను ఉపగ్రహ ప్రయోగ వాహకనౌక ద్వారా ద్వారా1999 ఏప్రిల్ 2 న 22:03 (GMT) గంటలకు అంతరిక్షములోకి పంపారు.  ప్రయోగానంతరం, ఉపగ్రహంలో ఉన్న ద్రవఇంధనంతో పనిచేయు అపోజీ మోటరును మండించి 1999 ఏప్రిల్ 8 న ఉపగ్రహాన్ని నిర్దేశించిన భూస్థిరకక్ష్యలో పరిభ్రమించేలా, 83°డిగ్రీల తూర్పు రెఖాంశ కక్ష్యలో స్థిర పరిచారు. 

## ఇవి కూడా చూదండి
*ఇన్శాట్-1B ఉపగ్రహం
*ఇన్శాట్-2E ఉపగ్రహం
*ఇన్శాట్-4B ఉపగ్రహం

## మూలాలు

వర్గం:ఉప గ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:ఇన్శాట్‌ శ్రేణి ఉపగ్రహాలు
అబ్దుల్ హక్ షేక్

;**అబ్దుల్‌ హక్‌ షేక్‌**, తెలుగు ఉపాద్యాయులు, కథానికల రచయిత. ఆధ్యాత్మిక వ్యాసాల రచయిత.

## బాల్యము
అబ్దుల్‌ హక్‌ షేక్‌ ప్రకాశం జిల్లా నేకునాంబాద్‌లో 1942 జూలై 1న జనించారు. వీరి తల్లి తండ్రులు: షేక్‌ ఫాతిమాబీ, షేక్‌ ఖాశిం సాహెబ్‌. చదువు: ఎం.ఏ., బి.ఇడి.

## ఉద్యోగం
అబ్దుల్‌ ఖాదార్‌ షేక్‌ తెలుగు అధ్యాపకులుగా ప్రభుత్వ నియర్‌ కళాశాల, పోరుమామిళ్ళ, కడప జిల్లాలో పనిచేసి ప్రస్తుతము విశ్రాంతి తీసుకుంటున్నారు.

## రచనా వ్యాసంగము
అబ్దుల్‌ ఖాదార్‌ షేక్‌ 1998 నుండి 'వార్త' దినపత్రికలో 'ఆధ్యాత్మికం' శీర్షికకు వ్యాసాలు రాయడంద్వారా రచనా వ్యాసాంగం ఆరంభం. ఆ తరువాత 2007 నుండి వార్తలో 'దివ్య' శీర్షిక క్రింద వారం వారం వ్యాసాలు ప్రచురిత మయ్యాయి. రాష్ట్రంలోని వివిధ పత్రికలలో వ్యాసాలు, కథానికలు ప్రచురితం ఐనాయి. 2009 నాటికి మొత్తం మీదా ఆరువందల వ్యాసాలు ప్రచురితం అయ్యాయి.

## అవార్డులు-పురస్కారాలు
వీరిని వీరి సేవలకు గాను హైదరాబాదులో *రంజాన్‌ పురస్కారం*తో సత్కరించారు.

## రచనలు
వీరి రచనలు: 1. సన్మార్గ స్ధరభాలు, 2. సాఫల్య సోపానాలు, 3. సందేశ సుగంథాలు (వ్యాస సంపుాలు) 4. మహాప్రవక్త పవిత్ర చరిత్ర. 5. దైవప్రవక్తల చరిత్ర. మొదలగునవి ప్రచురిత మయ్యాయి.

## లక్ష్యం
ఆధ్యాత్మిక స్ధరభాలను అక్షర రూపంలో నలుదిశలకు వ్యాపింపచేయడం వీరి ప్రధాన లక్ష్యము.

## మూలాలు
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 32

వర్గం:1942 జననాలు
వర్గం:తెలుగు రచయితలు
అబ్దుల్ జలీల్ షేక్

;**అబ్దుల్‌ జలీల్‌ షేక్‌**, ఉర్దూ, అరబిక్‌ భాషలలోని ధార్మిక గ్రంథాలను తెలుగులోకి అనువదించి ప్రచురిస్తున్నారు.

## బాల్యము
అబ్దుల్‌ జలీల్‌ షేక్‌: కృష్ణా జిల్లా, విజయవాడలో 1953 మే 15న జన్మించారు. వీరి తల్లితండ్రులు: షేక్‌ అమీనాబీ, షేక్‌ అబ్దుల్‌ గపూర్‌. వీరు పదవ తరగతి వరకు చదువు కున్నారు. వృత్తి: వ్యాపారం., ధార్మిక సేవ. ప్రస్తుతం గుంటూరు జిల్లా, తాడేపల్లి మండలానికి చెందిన నులకపేట గ్రామంలోని 'నూరాని జామియా మస్జిద్‌' ఇమాంగా పనిచేస్తున్నారు. వీరు 2005 నుండి రచన వ్యాసంగం ఆరంభించి ఉర్దూ-అరబిక్‌ భాషలలోని ధార్మిక గ్రంథాలను తెలుగులోకి అనువదించి ప్రచురిస్తున్నారు.

## రచనలు
# 'దానమహిమలు' (2005), 
# 'పవిత్ర ఖుర్‌ఆన్‌ (తాత్పర్యము, 2009),
# ఖుర్‌ఆన్‌-హదీస్‌, అహ్‌లే హదీస్‌ ధర్మము (2010).

## లక్ష్యం
ప్రజలలో ముఖ్యంగా ముస్లిం ప్రజానీకంలో చిట్లం కట్టుకు పోయిన ధార్మిక అలసత్యం, ఉదాసీనతను పోగొట్టాలన్నది వీరు ప్రధాన లక్ష్యము.

## మూలాలు
* *[[అక్షరశిల్పులు]] * - రచన సయ్యద్ నసీర్ అహ్మద్, - 2010 - ఆజాద్‌ హౌస్‌ ఆఫ్‌ పబ్లికేషన్స్‌ - 	వినుకొండ, 522647 - పుట 32

వర్గం:1953 జననాలు
వర్గం:తెలుగు రచయితలు
అబ్దుల్ బాసిత్ షేక్

;అబ్దుల్‌ బాసిత్‌ షేక్‌

## బాల్యము
అబ్దుల్‌ బాసిత్‌ షేక్‌: ఖమ్మం జిల్లా కొత్తగూడెం మండలం రుద్రాంపూర్‌లో 1968 జూన్ 5 న జన్మించారు. వీరి తల్లితండ్రులు: షేక్‌ మొహినుద్దీన్‌, మీర్‌ హాజరా బేగం.

## చదువు
వీరు సివిల్‌ ఇంజనీరింగ్లో డిప్లొమా చదివి  విద్యాబోధన చేస్తున్నారు.

## రచనా వ్యాసంగము
2000 వ సంవత్సరము నుండి అబ్దుల్‌ బాసిత్‌ షేక్‌ రచనా వ్యాసంగం ప్రారంబించి  పలు వ్యాసాలు, కథలు వివిధపత్రికలలో వ్రాశారు.  'గీటురాయి' వారపత్రికలో 2005లో రాసిన 'అమ్ముడు బోయిన అమ్మ' వ్యాసానికి మంచి గుర్తింపు వచ్చింది. ఉర్దూ గ్రంథాన్ని 'ఖుర్‌ఆన్‌ నాలుగు ముఖ్య విషయాల మీద విశ్లేషణ' (2010) పేరుతో తెలుగులోకి అనుదించారు. హిందీలో రాసి నపలలు వ్యాసాలు, క వి త లు 'కాంతి' (డిల్లీ) హిందీ మాసపత్రికలో ప్రచురితం అయ్యాయి. వీరి లక్ష్యం: ఇస్లాం సందేశము ప్రచారం చెయ్యడము.

## మూలాలు
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట31

వర్గం:తెలుగు రచయితలు
వర్గం:‌‌
వర్గం:1968 జననాలు
వర్గం:భద్రాద్రి కొత్తగూడెం జిల్లా రచయితలు
అబ్దుల్ గఫూర్ ముహమ్మద్ మౌల్వీ

**అబ్దుల్‌ గఫూర్‌ ముహమ్మద్‌ మౌల్వీ**, బాల సాహిత్యం పట్ల ప్రత్యేక ఆసక్తితో ఆరు పుస్తకాలు వెలువరించారు. అబ్దుల్ గఫూర్ "ఖురాన్‌"ను మొదటిసారిగా సరళీకరించిన కంభంనివాసి. అతని పేరు మౌల్వి అబ్దుల్ గఫూర్‌.ఇస్లాంపై మమకారంతో అబ్దుల్ గఫూర్ 1946లో కంభంలో తన నివాసం పక్కనే మసీదు నిర్మించాడు. ఆ తర్వాత ఉత్తరప్రదేశ్ వెళ్లి దారుల్ ఉలూమ్ దేవబంద్‌లో మౌల్వి కోర్సు పూర్తి చేశారు. అప్పటి నుంచి అతని పేరు మౌల్వి అబ్దుల్ గఫూర్‌గా మారింది. కొంత కాలం కర్నూలు ఇస్లామియా అరబిక్ కాలేజీలో ప్రిన్సిపాల్‌గా పనిచేశాడు. ప్రస్తుతం ఆ కళాశాల ఇంకా ఉంది. ఈ నేపథ్యంలో తన కల సాకారం చేసుకోవడానికి ప్రిన్సిపాల్ పదవికి రాజీనామా చేశాడు.కంభంలో అతను నిర్మించిన మసీదులో కూర్చొని ఖరాన్‌ను 3 భాగాలుగా తెలుగులోకి అనువదించాడు. ఇదే సమయంలో ఓ వైపు అరబిక్ లిపి, దాని పక్కనే తెలుగులిపి, మరో పక్క పూర్తి తెలుగులో అర్థంతో పాటు, ఇంగ్లీషు లిపి కూడా రాశాడు. 1948 నాటికి పుస్తకం ముద్రించాడు. గఫూర్.. ఖురాన్‌తో పాటు మహ్మద్ ప్రవక్త జీవిత చరిత్ర, మిష్కాత్ షరీఫ్ పుస్తకాలను కూడా రచించాడు.ఖురాన్ అనువాదం తర్వాత మక్కాకు వెళ్లారు. అయితే మక్కా యాత్ర చేసిన ఫొటోలు ఉండకూడదని వాటిని తగులబెట్టారని తెలుస్తుంది. గఫూర్ అనువాదం తర్వాత 1978లో విజయవాడ వాసి హమీదుల్లా షరీఫ్.. ఉర్దూలోని ఖురాన్‌ను తెలుగులోకి అనువదించాడు.ఇస్లాంలోని అంశాలను తెలియజేసే ఖురాన్ ముస్లింలకు అత్యంత పవిత్రమైంది. రంజాన్ మాసంలో అవతరించిన ఈ దివ్య గ్రంథం శాంతి.. సమానత్వం.. సేవా గుణాలకు ప్రతీకగా నిలుస్తుంది. గతంలో ఇతర భాషల్లోనే అనువాదమైన ఖురాన్‌ను ఎలాగైనా తెలుగులోకి తర్జుమా చేసి రాష్ట్ర ప్రజలకు అంకితమివ్వాలనే ఆలోచన మొట్టమొదటిగా కంభం వాసికి కలిగింది. అరబిక్, ఉర్దూ, ఇంగ్లీష్, హిందీ వంటి 30కి పైగా వివిధ భాషల్లో అచ్చయిన ఖురాన్ అప్పటికింకా తెలుగు ప్రజలకు సరిగా అందుబాటులోకి రాలేదు. దీనిపై కలత చెందిన అబ్దుల్ గఫూర్ చివరకు తెలుగులో సరళీకరించారు.

## బాల్యం
అబ్దుల్‌ గఫూర్‌ ముహమ్మద్‌ మౌల్వీ జన్మ స్థలం ప్రకాశం జిల్లా కంభం .

## రచనా వ్యాసంగం
చదువు: మున్షీ, ఫాజిల్‌. ఉర్దూ పండితులు. ఉర్దూ, అరబిక్‌, తెలుగు భాషల్లో మంచి ప్రవేశం. అరబ్బీ నుండి తెలుగులోకి ఖుర్‌ ఆన్‌ గ్రంథాన్ని అనువదించారు. ఈ అనువాదం 1949లో రెండు భాగాలుగా వెలువడింది. రచనలు: జగత్ప్రవక్త, మిఫ్‌కాతెఫరీష్‌ (రెండు సంపుటాలు), 'ముస్లిం ప్రభువులు'.

## మూలాలు

* అక్షరశిల్పులు గ్రంథం: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌,  పుట31

వర్గం:1963 జననాలు
వర్గం:తెలుగు రచయితలు
కప్పగంతుల మల్లికార్జునరావు

**కప్పగంతుల మల్లికార్జునరావు** ( 1936 డిసెంబరు 23 - 2006 నవంబరు 11) కథా, నవలా, నాటక రచయిత. 

## జీవిత విశేషాలు
ఇతడు కప్పగంతుల ఆంజనేయశాస్త్రి, మల్లికాంబ దంపతులకు ప్రకాశం జిల్లా, టంగుటూరు మండలానికి చెందిన కారుమంచి గ్రామంలో 1936,  డిసెంబరు 23వ తేదీన జన్మించాడు. ఎం.ఎ. చదివాడు. ఇతడు రాజమండ్రి ప్రభుత్వకళాశాలలో అధ్యాపకుడిగా పనిచేశాడు. ఇతడు 300కు పైగా కథలను వివిధ పత్రికలలో ప్రకటించాడు. 1992లో రాష్ట్రప్రభుత్వంచే ఉత్తమ ఉపాధ్యాయ పురస్కారం గ్రహించాడు. ఇతని రచనలపై కప్పగంతుల మల్లికార్జునరావు నాటక సాహిత్యం  - విమర్శనాత్మక పరిశీలన అనే ఎం.ఫిల్ పరిశోధన ఆంధ్ర విశ్వవిద్యాలయంలో వెలమల సిమ్మన్న పర్యవేక్షణలో జరిగింది.

## రచనలు

## మూలాలు

వర్గం:1936 జననాలు
వర్గం:2006 మరణాలు
వర్గం:తెలుగు కథా రచయితలు
వర్గం:తెలుగు నాటక రచయితలు
వర్గం:తెలుగు నవలా రచయితలు
అబ్దుల్ ఖలీల్ షేక్

;అబ్దుల్‌ ఖలీల్‌ షేక్‌, దళితుల, ముస్లింల, బి.సి. వర్గాల సమస్యలను ప్రతిబింబిస్తూ వాటికి పరిష్కారలను సూచిస్తూ ఉద్యమ స్పూర్తిని కలుగ జేశారు. 

## బాల్యము
అబ్దుల్‌ ఖలీల్‌ షేక్‌. ప్రకాశం జిల్లా చీరాలలో 1970 ఆగస్టు 15న జన్మించారు. వీరి తల్లితండ్రులు: షేక్‌ అబ్దుల్‌ రహం, సకనా బీబిజాన్‌. వీరు డిప్లొమా ఇన్‌ మెకానికల్‌ ఇంజనీరింగ్ చదివారు.. 

## ఉద్యోగం
వీరుచీరాలలో ఆటోకాడ్‌ ఇంజనీర్‌^గా పనిచేశారు.

## రచనా వ్యాసంగము
ప్రముఖ రచయిత ఇనగిం దావూద్‌ ప్రేరణతో రచనా వ్యాసంగం ఆరంభించారు . వివిధ పత్రికలలోవీరి కవితలు, వ్యాసాలు ప్రచురితం అయ్యాయి. వీరు దళితులు, ముస్లింలు, బిసి వర్గాల సమస్యలను ప్రతిబింబిస్తూ వాటి పరిష్కారాలను సూచిస్తూ ఉద్యమ స్పూర్తిని కలుగజేస్తూ రాసిన వ్యాసాలకు, గుర్తింపు వచ్చింది. 

## మూలాలు
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 33

వర్గం:1970 జననాలు
వర్గం:తెలుగు రచయితలు
ఇన్శాట్-3D ఉపగ్రహం

**ఇన్శాట్-3D ఉపగ్రహం**ను ఇండియన్ స్పేస్‌ రీసెర్చ్‌అర్గనైజేసన్ (ఇస్రో) వారు రూపొందించారు. ఈ ఉపగ్రహన్ని అంతరిక్షసంబంధ, వాతావరణపరిశీలన, డేటారిలే, శాటిలైట్ ఆధారిత అన్వేషణ, రక్షించు వంటి ప్రణాళికలతో ఈ ఉపగ్రహాన్ని రూపొందించారు. ఈఉపగ్రహాన్ని దక్షిణ అమెరికాలోని ఫ్రెంచి గయానాలోని అంతరిక్ష పరిశోధనకేంద్రం నుండి అంతరిక్షములో ప్రవేశ పెట్టారు.ఈ ఉపగ్రహాన్ని అంతరిక్షము లోని కక్ష్యలో ప్రవేశపెట్టుటకై ఏరియన్ 5 ECA అను ఉపగ్రహ ప్రయోగ/వాహననౌకను ఉపయోగించారు.ఇన్శాట్-3D ఉపగ్రహాన్ని 2013 జూలై 26 న విజయవంతంగా అంతరిక్షములోకి పంపి, కక్ష్యలో ప్రవేశపెట్టారు.  
## ఇన్శాట్-3D ఉపగ్రహ సాంకేతిక వివరాలు
ఇన్శాట్-3D ఉపగ్రహంలో పలు నూతన సాంకేతికపరిజ్ఞానంతో తయారుచేసిన ఉపకరణాలను బిగించారు. స్టార్ సెన్సారులవంటి నుటన అవిష్కారలను అమర్చారు.ఉపగ్రహ ఇబ్బందులను తగ్గించుటకై సూక్ష్మసౌర అమరిక డ్రైవ్‌అసెంబ్లీని (micro stepping Solar Array Drive Assembly: (SADA, ఉపగ్రహనిర్వహణ, టెలికాం, టెలిమెట్రి నిర్వహణకు బస్‌మేనేజిమెంట్ యూనిట్ ను నెలకొల్పినారు.C-బ్యాండ్ ట్రాన్స్‌పాండరును ఉంది.
### ఉపగ్రహంలోని పేలోడ్
ఉపగ్రహంలో 3 పేలోడులను అమర్చారు.
*మేటియోలాజికల్ పరికారాలు (MET)
*డేటారిలే ట్రాన్స్‌పాండరులు (DRT)
*శాటిలైట్ ఎయిడెడ్‌ సెర్చ్ అండ్ రెస్కు (SAS&R) సిస్టం
## ఉపగ్రహ ప్రయోగం
మొదట ఇన్శాట్-3D ఉపగ్రహాన్ని జీస్ఎల్‌వి శ్రేణికి చెందిన జీస్‌ఎల్‌వి Mk-II ఉపగ్రహ వాహకనౌక ద్వారా అంతరిక్షంలో ప్రవేశపెట్టాలనుకొన్నారు. తరువాత అభిప్రాయాన్ని మార్చుకొని, ఇస్రో చైర్మన్ ఉపగ్రహాన్ని గయానా నుండి, ఏరియన్ 5 ECAవాహక నౌక ద్వారా ప్రయోగించాలని నిర్ణయించినట్లు 2010 డిసెంబరు 4 న ప్రకటించాడు. ఇన్శాట్-3D ఉపగ్రహాన్ని26, జూలై, 2013న ఫ్రెంచి గయానా నుండి అంతరిక్షములోకి పంపి, నిర్దేశించినకక్ష్యలో విజయవంతంగా ప్రవేశపెట్టారు. ఏరియన్ 5 ECA వాహకనౌక ద్వారా ఇన్శాట్-3D ఉపగ్రహంతో పాటు అల్ఫాశాట్ అనే టెలికమ్యునికేసన్ ఉపగ్రహాన్ని కూడా ఏకకాలంలో అంతరిక్షంలో ప్రవేశపెట్టారు 

## మూలాలు/ఆధారాలు

వర్గం:కృత్రిమ ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:ఇన్శాట్‌ శ్రేణి ఉపగ్రహాలు
జిఎస్‌ఎల్‌వి-D1 ఉపగ్రహ వాహకనౌక

thumb|లాంచ్ ప్యాడ్‌ పై GSLV-D1
**జీఎస్ఎల్‌వి–D1 ఉపగ్రహ వాహకనౌక** లేదా ప్రయోగనౌక ఇస్రోవారు తయారుచేసి అభివృద్ధిపరచిన భూసమస్థితి ఉపగ్రహ ప్రయోగవాహనం శ్రేణికి చెందినది. భారతీయ అంతరిక్ష పరిశోధనసంస్థ (ఇస్రో) ఎక్కువ బరువున్న ఉపగ్రహాలను స్వయంగా భారతదేశంనుండి ప్రయోగించుటకై తయారుచేసిన ఉపగ్రహప్రయోగ వాహకం శ్రేణికి చెందినదే భూసమస్థితి ఉపగ్రహ ప్రయోగ వాహనం (Geo-synchronous Satellite Launch Vehicle).అంతకు ముందు ఇస్రోవాళ్ళు నిర్మించి ప్రయోగించిన పిఎస్‌ఎల్‌వి వాహకనౌక ద్వారా ఉపగ్రహాలను కనిష్ఠ ఎత్తు భూకక్ష్యలో (low earth orbit) మాత్రమేప్రవేశ పెట్టగలిగేవారు.జీఎస్ఎల్ వి శ్రేణి ఉపగ్రహ ప్రయోగ/వాహక నౌక ద్వారా ఎక్కువ బరువున్న ఉపగ్రహాలను భూసమస్థితి బదిలీ కక్ష్యలో (Geo-Synchronous Transfer Orbit : GTO ) ప్రవేశ పెట్టగల అంతరిక్ష విజ్ఞానాన్ని, సాంకేతికను సంతరించుకున్నారు.
జీఎస్ఎల్ వి ఉపగ్రహ వాహకనౌకలో కుడా పీఎస్ఎల్‌వి ఉపగ్రహ వాహకంలో ఉన్నట్లుగానే మొదటి రెండుదశల్లో ఘన, ద్రవ ఇంధనాలను కలిగి ఉండి, మూడవ పైదశలో క్రయోజనిక్ దశ అమర్చబడిఉండును. పీఎస్ఎల్వీఉపగ్రహ వాహకంలో నాలుగు దహన దశలు/స్టేజిలు ఉండగా, జీఎస్ఎల్‌విలో కేవలం మూడు దశలు మాత్రమే ఉండును.

జీఎస్ఎల్‌వి–D1 పొడవు 49 మీటర్లు.మొదటిదశలో (GS1) ఘనచోదక మోటరు (S125) దానికి అనుబంధంగా నాలుగు ద్రవచోదక స్ట్రాపాన్ (L40 ) మోటర్లు బిగింపబడిఉండును.రెండవ దశ (GS2) లో ఒంటరి ద్రవ చోదక ఇంజను (L37.5).ఉండును. మూడవ దశ (GS3) క్రయోజనిక్ దశ/స్టేజి (C12) రీస్టార్టబుల్ ఇంజను కలిగి ఉండును.

## ఉపగ్రహ వాహకం నిర్మాణ వివరాలు

## ఉపగ్రహ వాహకనౌక ప్రయోగం
జీఎస్‌ఎల్‌వి-D1 ఉపగ్రహ వాహకనౌకను మొదట శ్రీహరికోట లోని సతిష్‌థాన అంతరిక్షకేంద్రంనుండి 2001 మార్చి 28లో ప్రయోగించుటకు సన్నహాలు చేసారు, ప్రయోగానికి చివరి క్షణంలో ముందు, స్ట్రాపన్ (L40) మోటరులలో ఒకదానిలో అనుకున్నస్థాయిలో త్రోయుశక్తి (thrust) ఏర్పడక పోవడం తో, ప్రయోగాన్ని ఆపివేసారు.
ఈ రాకెట్ ద్వారా జీఈశాట్-1 ఉపగ్రహాన్ని ఆంధ్రప్రదేశ్లోని నెల్లూరు జిల్లాలోని శ్రీహరికోటలో ఉన్న సతిష్ థావన్ అంతరిక్ష కేంద్రంనుండి 2001 ఏప్రిల్ 18న ఈ ఉపగ్రహవాహనాన్ని ప్రయోగించారు.అయితే మూడోదశలో ఇంజను పూర్తి సమయం వరకు దహన క్రియ జరుగనందున అనుకున్నదానికన్న తక్కువ ఎత్తులో ఉపగ్రహాని కక్ష్యలో ప్రవేషపెట్టినది.మూడవదశలోని క్రయోనిక్ ఇంజన్ ను రష్యానుండి సరఫరా అయ్యినది.12KRB క్రయోజెనిక్ ను రష్యా వారు సరాఫరాచేసారు.ఈ ఇంజన్, పైస్టేజిలో 710 సెకన్ల పాటు మండవలసి ఉండగా, అది కేవలం 698 సెకన్లు మాత్రమే మండటం వలన ఉపగ్రహము కక్ష్యలోకి వెళ్ళలేకపోయింది.పీఎస్ఎల్వీవాహకనౌకలో ఉపయోగించిన వాహన నావిగేషన్ (వాహన మార్గదశ ) విధానాన్ని జీఎస్ఎల్వి వాహకనౌకలో వాడటంకూడా ఇందుకు కారణం కావోచ్చును.

## ఇవికూడా చూడండి
*జీశాట్-1 ఉపగ్రహం
*జీఎస్‌ఎల్‌వి-భూఅనువర్తిత ఉపగ్రహ ప్రయోగ వాహనం

## మూలాలు/ఆధారాలు

వర్గం:జీఎస్‌ఎల్‌వి శ్రేణి ఉపగ్రహ వాహక నౌకలు
వర్గం:ఇస్రో తయారుచేసిన ఉపగ్రహవాహక నౌకలు
అబ్దుల్లా ముహమ్మద్

;అబ్దుల్లా ముహమ్మద్‌.  వివిధ పత్రికలలో వీరి కవితలు, కథాలు, వ్యాసాలు, సాహిత్య వ్యాసాలు చోటు చేసుకున్నాయి. పలునాటికలు ఆకాశవాణి, దూరదర్శన్‌లలో ప్రసారం అయ్యాయి..

## బాల్యము
అబ్దుల్లా ముహమ్మద్‌ నల్గొండ జిల్లా పెరిక కొండరంలో 1956 ఆగస్టు 2 న జనన మొందారు.  వీరి తల్లితండ్రులు: సైదాబీ, ముహమ్మద్‌ ఖాశిం.

## రచనా వ్యాసంగము
వీరి కలంపేరు: ఎండి చైతన్య (ఎండి. సౌజన్య స్పూర్తితో) చదువు: బి.ఏ. ఉద్యోగం: రాష్ట్ర పోలీసుశాఖ, (సంపాదకులు: 'సురక్ష ' మాసపత్రిక). 1972లో 'యువజన' మాసపత్రికలో ప్రచురితమైన 'వృక్షం' కవిత ద్వారా రచనా వ్యాసంగం ఆరంభమై వివిధ పత్రికలలో కవితలు, కథలు, వ్యాసాలు, సాహిత్య వ్యాసాలు చోటు చేసుకున్నాయి. పలునాటికలు ఆకాశవాణి, దూరదర్శన్‌లలో ప్రసారం అయ్యాయి..

## రచనలు
1.పోలీసులకు వ్యక్తిత్వ వికాసం (2004), 2.పోలీసు వాచకం (1994), 3.మహిళలు- బాలికల అక్రమ రవాణా (అనువాదం, 2008), 4.ఓ ప్రధానమంత్రి హత్య (ఇందిరా గాంధీ హత్యోదాంతం, అనువాదం, 1995); నవలలు: 1.సత్యభామ శపథం (1990), 2.శిథిల గుహలు (1990), 3.కాల్‌గరళ్‌ (1992), లక్ష్యం: సామాజిక రుగ్మతల నుండి సమాజాన్ని విముక్తం చేయడనికి సాహిత్యం సాధనంగా కృషి చేస్తున్నారు.

## మూలాలు
అబ్దుల్లా ముహమ్మద్‌.... అక్షరశిల్పులు అనుగ్రంథము, రచయిత 	సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త  	ఆజాద్‌ హౌస్‌ ఆఫ్‌ పబ్లికేషన్స్‌, చిరునామా 	వినుకొండ - 522647  పుట 37

వర్గం:1956 జననాలు
వర్గం:తెలుగు రచయితలు
వర్గం:నల్గొండ జిల్లా రచయితలు
అబ్దుల్ రషీద్ మహమ్మద్

;అబ్దుల్‌ రషీద్‌ మహమ్మద్‌

## బాల్యము
అబ్దుల్‌ రషీద్‌ మహమ్మద్‌ వరంగల్ జిల్లా దేశాయిపేటలో 1952 ఏప్రిల్‌ 3 న జన్మించారు. వీరితల్లితండ్రులు: సారాబి, మహమ్మద్‌ అబ్దుల్‌ సత్తార్‌. కలంపేరు: అబ్దుర్రషీద్‌. చదువు: 5వ తరగతి. వ్యాపకం: అధ్యాయనం, రచన, ప్రచురణ, ప్రసంగాలు.

## రచనా వ్యాసంగము
'దేశం ప్రమాకరమైన దిశ-మేధావి వర్గం బాధ్యాతలు' అను ఉర్దూ నుండి తెలుగులోకి అనువదించిన తొలి గ్రంథం 1989లో వెలువడింది. అప్పనుండి రచనా వ్యాసంగంలో పూర్తిగా నిమగ్నం. రాష్ట్రంలోని వివిధ పత్రికలలో ధార్మిక వ్యాసాలు, కవితలు, విశ్లేషణలు ప్రచురితం. సాక్షి దినపత్రికలో 'ఇస్లాం సందేశం' కాలమ్‌ నిర్వహణ చేశారు.

## స్వతంత్ర రచనలు
వీరి స్వతంత్ర రచనలు
1.జిహద్‌, 
2. అబద్దా ప్రవక్త మీర్జాగులాం అహ్మద్‌ ఖాదియాని.

ఈ గ్రంథాలలో 'జిహాద్‌' మంచి గుర్తింపు తెచ్చింది. తెలుగు అనువాదాలు: 
1. భారతీయ సమాజ సంస్కరణకు సమాయత్తమవండి, 
2. సర్వలోక మహోపకారి, 
3. విశ్వమానవ ప్రేమ సౌభ్రాతృత్వాలు, 
4. మీరు ఇస్లాం అధ్యాయనం ఎందుకు చేయాలి?,
5. ప్రియమైన అమ్మకు, 
6. ఇస్లాం సందేశం, 
7.అధార్మ సంపాదనకు దూరం, 
8. యుగ పురుషుడు సయ్యద్‌ మౌదూది, 
9. నమాజు పుస్తకం, 
10. మీసొత్తు మీపరం, 
11. ఇస్లాం ధర్మనియమాలు (ఈ పుస్తకం 2009 వరకు లక్షా నలభైవేల కాపీల ముద్రణ జరిగింది), 
12. దారూద్‌ శుభాలు,
13. ఖుర్‌ఆన్‌ దై గ్రంథం, 
14. ఖుర్‌అన్‌ బోధన వాచకం, 
15. ఖుర్‌ఆన్‌ వాచకం, 
16.లక్ష్యం వైపుకు. 
వంటి అనే పుస్తకాలు ప్రచురితమయ్యాయి. లక్ష్యం ఇస్లాంపట్ల ఉన్న అపోహలను దూరంచేయడం.

## మూలాలు
అబ్దుల్‌ రషీద్‌ మహమ్మద్‌ .....అబ్దుల్ రజాక్, అక్షరశిల్పులు అనుగ్రంథము, రచయిత 	సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త  	ఆజాద్‌ హౌస్‌ ఆఫ్‌ పబ్లికేషన్స్‌, చిరునామా 	వినుకొండ - 522647  పుట 36

వర్గం:తెలుగు రచయితలు
వర్గం:ముస్లిం రచయితలు
వర్గం:1952 జననాలు
వర్గం:వరంగల్లు పట్టణ జిల్లా రచయితలు
అబ్దుల్ రజాక్

;అబ్దుల్ రజాక్ ఉపాధ్యాయులుగా పని చేస్తూ .'గీటురాయి' వారపత్రికలో 2008లో'కాలచక్రం సాక్షి వ్యాసంతో వివిధ రచనలు చేసారు.

## బాల్యం
అబ్దుల్ రజాక్ గుంటూరు జిల్లా తుళ్ళూరు మండలం మందడం గ్రామంలో 1968 మే 6 న జన్మించారు . వీరి తల్లితండ్రులు: ఉండవల్లి మహాలక్ష్మీ (శారా), ఉండవల్లి కోటయ్య (అబ్రహం).

## ఉద్యోగం
వీరు బి.ఎ., బి.ఇడి. చదువు ఉపాద్యాయ వృత్తిని చేపట్టారు.

## రచనా వ్యాసంగం
వీరు ఉపాధ్యాయులుగా పని చేస్తూ .'గీటురాయి' వారపత్రికలో 2008లో'కాలచక్రం సాక్షి వ్యాసంతో రచనా వ్యాసాంగం ఆరంభించారు. అప్పటినుండి పలు సుదీర్గ… కవితలు, కథలు, వ్యాసాలు, ప్రధానంగా గీటురాయి పత్రికలో, వివిధ పత్రికలలో ప్రచురితం అయ్యాయి. వీరి లక్ష్యంసత్య సందేశాన్ని అందించడం.

## మూలాలు
అబ్దుల్ రజాక్, అక్షరశిల్పులు అనుగ్రంథము, రచయిత 	 సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త  	 ఆజాద్‌ హౌస్‌ ఆఫ్‌ పబ్లికేషన్స్‌, చిరునామా 	వినుకొండ - 522647 పుట 35

వర్గం:1968 జననాలు
వర్గం:తెలుగు రచయితలు
వర్గం:గుంటూరు జిల్లా రచయితలు
కిలారి ఆనంద్ పాల్

**K A పాల్** (జ. 1963 సెప్టెంబరు 25) ఒక క్రైస్తవ మత ప్రచారకుడు, రాజకీయ నాయకుడు, అమెరికాలో ఉన్న ప్రవాస భారతీయుడు,  మత ప్రచారకుడు, శాంతి దూత, మానవతావాది. అతను యు.ఎస్ లో గల గ్లోబల్ పీస్ ఇనిషియేటివ్ (GPI), గోస్పెల్ టు ద అన్ రీచ్‌డ్ మిలియన్స్ (GUM) సంస్థల వ్యవస్థాపకుడు. అతను ఛారిటీ సిటీ తో పాటు అనేక అనాధ శరణాలయాలను హైదరాబాదులో నిర్వహిస్తున్నాడు.  అతను  అమెరికా సంయుక్త రాష్ట్రాలు లోని టెక్సాస్లో ఇతడి నివసిస్తుంటాడు. భారత దేశానికి వచ్చినప్పుడు. హైదరాబాదులో సాధారణంగా బస చేస్తాడు.

## బాల్యం, కుటుంబం

కిలారి ఆనంద పాల్ భారతదేశంలోని  ఆంధ్రప్రదేశ్ రాష్టంలో విశాఖ జిల్లా చిట్టివలస అనీ గ్రామంలో బర్నదాస్, సంతోసమ్మ దంపతులకు 1963 సెప్టెంబరు 25న జన్మించాడు. ఇతని తల్లిదండ్రులు మొదట హిందూ మతానికి చెందినవారు.  తరువాత 1966లో క్రైస్తవ మతంలోకి మారారు. పాల్ మార్చి 1971లో తన ఎనిమిదవ యేట క్రైస్తవ మతంలోకి మారాడు. క్రైస్తవ మతంలో అతను ఇవాంజెలిస్టు ఫాదర్ గా తన ప్రస్థానాన్ని ప్రారంభించాడు. తన ప్రస్థానంలో భారతదేశంలోని అనేక గ్రామాలలో సువార్త లను ప్రబోధించాడు. తన 19వ యేట అతను పూర్తి స్థాయి క్రిస్టియన్ మినిస్ట్రీ లో చేరాడు.

అతని భార్య మేరీ కిలారి. అతనికి ముగ్గురు పిల్లలు ఉన్నారు. అతని తల్లి 2019 ఫిబ్రవరి 12న విశాఖపట్నంలో చికిత్స పొందుతూ మరణించింది. 

## క్రైస్తవ మత ప్రచారకుడు

డాక్టర్‌ కె.ఏ.పాల్‌ మంచి వక్త, తెలుగు, ఆంగ్లభాషలో అనర్గళంగా మాట్లాడగలడు. తెలుగు రాష్ట్రానికి చెందిన పాల్‌ ప్రపంచంలో గొప్ప పేరును సంపాదించాడు. పాల్‌ ప్రపంచవ్యాప్తంగా ఎంతో మందికి పరిచయం.

## విద్యాభ్యాసం
ఆయన 10+2 (ఇంటర్) పూర్తి చేసాడు. అతను కెనడా లోని స్వాన్ రివర్, మానిటోబా లోని లివింగ్ వర్డ్ బైబిల్ కళాశాల నుండి గౌరవ డిగ్రీని పొందాడు.

## వృత్తి
”గ్లోబల్ పీస్ చారిటి” Boeing 747SP చారిట విమానంలో 148 దేశాల్లో తిరుగుచు ”గ్లోబల్ పీస్ చారిటి” ద్వారా క్రైస్తవ మతప్రచారం చేస్తున్నాడు

## రాజకీయ జీవితం
2008లో ప్రజాశాంతి పార్టీ అనే రాజకీయ పార్టీని స్థాపించాడు. 2009లో ఎక్కడా పోటీ చెయ్యలేదు.2014 లోనూ పోటీ చెయ్యలేదు. 2019 ఎన్నికల్లో ఆంధ్రప్రదేశ్‌లో సుమారు డెబ్బయి స్థానాల్లో పోటీ చేసినా అన్నిచోట్ల పాల్ తో సహా అందరు అభ్యర్థులు ధరవత్ (డిపాజిట్లు) కోల్పోయారు.

## వివాదాలు
పాల్ సోదరుని హత్య చేసిన కేసులో నిందితుడుగా ఉన్న పాల్ అనుచరుడైన కోటేశ్వరరావును అపహరించి హత్య చేయాలన్న కుట్ర చేసారనే అభియోగంపై పాల్‌ను 2012 మే 21న ప్రకాశం జిల్లా పోలీసులు అరెస్టు చేసారు.

అతని మాటతీరు హాస్యంగాను నిజం కలిపి వివాదస్పదంగాను ఉంటాయి.

## తెలుగు సినిమా
కె. ఏ. పాల్‌ జీవితం ఆధారంగా యస్‌.బి. ఫిలింస్‌ పతాకంపై తిమోతి దర్శకుడిగా సంతోషమ్మ నిర్మించిన 'విశ్వవిజేత' అనే సినిమా తీసారు.

## మూలాలు

*Kilari is a very big Kiladi
*Biography on Global Peace Initiative website
*Biography on Gospel to the Unreached Millions website
*'Charity City' may be on assigned land , *Times of India*, June 10, 2007
*K.A. Paul Party official portal
*K.A. Paul Gets Attention After Hastert Meeting, from Christianity Today

## బయటి లింకులు

*Biography on Gospel to the Unreached Millions website
*K.A. Paul Party official portal
*https://www.youtube.com/watch?v=wgRt5lCedXo
*https://www.youtube.com/watch?v=kMVyUF5uhNE
*https://www.youtube.com/watch?v=M00AU-EJDTU
*Biography on Global Peace Initiative website 

వర్గం:1963 జననాలు
వర్గం:జీవిస్తున్న ప్రజలు
వర్గం:క్రైస్తవ మత ప్రముఖులు
వర్గం:క్రైస్తవ ప్రచారకులు
వర్గం:రాజకీయ నాయకులు
వర్గం:రాజకీయవేత్తలు
గుండవరపు లక్ష్మీనారాయణ

thumb
**గుండవరపు లక్ష్మీనారాయణ** కవిగా, నాటకకర్తగా సుప్రసిద్ధుడు. ఇతడు 1940లో జన్మించాడు. ఉత్తమ అధ్యాపకుడు, అవధాని, రంగస్థలనటుడు, సంభాషణచతురుడుగా పేరు గడించాడు. ఎక్కువకాలం గుంటూరు జె.కె.సి.కళాశాలలో పనిచేసి 1998లో పదవీ విరమణ చేశాడు. ఇతడు తన అరవయ్యేడవ యేట 2007, అక్టోబరు 16న మరణించాడు.
## రచనలు
# తెలుగు సాహిత్యములో సందేహ ధోరణులు – సమన్వయ సరణులు
# నారాయణదర్శనము (ఆదిభట్ల నారాయణదాసు గురించిన సిద్ధాంతవ్యాసం)
# చతురాస్య
# తిరుపతివేంకటీయము
# పంచముఖి
# కళాకేళి
# భీమేశ్వరపురాణము - దక్షిణకాశికా వ్యాఖ్య సహితము (సంపాదకత్వం)
# కొప్పరపు సోదరకవుల కవిత్వము : శతావధానములు, ఆశుకవితలు, పండిత ప్రశంసలు (సంపాదకత్వం)
# కొప్పరపు సోదరకవుల లఘు రచనలు
# ప్రసాదరాయకులపతి - అవధాన ప్రసార భారతి

## మూలాలు

వర్గం:తెలుగు కవులు
వర్గం:తెలుగు పరిశోధకులు
వర్గం:1940 జననాలు
వర్గం:2007 మరణాలు
వర్గం:గుంటూరు జిల్లా రంగస్థల నటులు
జయంతి పాపారావు

thumb|జయంతి పాపారావు
**జయంతి పాపారావు** కథారచయితగా, నవలారచయితగా, సాహిత్యవిమర్శకుడిగా ప్రసిద్ధుడు. ఇతడు విశాఖపట్నం జిల్లా, మాకవరపాలెంమండలం, సీతన్న అగ్రహారంలో జన్మించాడు. 1956లో విశాఖపట్నం కలెక్టర్ ఆఫీసులో ఉద్యోగం చేశాడు. తరువాత కేంద్రప్రభుత్వ ఉద్యోగంలో చేరాడు. ఢిల్లీలోని మినిస్ట్రీ ఆఫ్ ఫైనాన్స్ ప్రధాన కార్యాలయంలో కొంతకాలం పనిచేశాడు. ఇతని రచనలు హిందీ, ఇంగ్లీషు, మలయాళ భాషలలోకి అనువాదమయ్యాయి. ఇతని రచనలపై రమావత్ కుసుమకుమారి అనే పరిశోధకురాలు ఎం.ఫిల్.పట్టాకై పరిశోధన చేసింది.
## రచనలు
# ఆమె చెప్పిన కథలు అను పన్నెండు తేనెసాల కథలు
# కథను వెంటాడుతూ...గతంలోకి
# నిలిచే నవలలు ఏవి? (ప్రముఖుల ప్రత్యేక నవలా విశ్లేషణలు) - సంపాదకత్వం
# జయంతి పాపారావు కథలు
# నూరేళ్లు నూరుగురు కథకులు నూరు కథలు
# సంఘర్షణ
# వెదుకుతూ... వెంటాడుతూ... వేటాడుతూ... (నవల)
# రావిశాస్త్రి సామాజిక రాజకీయ తాత్వికత (రావిశాస్త్రి నవలలపై విశ్లేషణ)
# రాచకొండ విశ్వనాథశాస్త్రి కథానికాయాత్ర - తత్త్వదర్శనం
# ప్రాచీన కథ - ప్రస్థానం

వర్గం:తెలుగు కథా రచయితలు
వర్గం:విశాఖపట్నం జిల్లా రచయితలు
వర్గం:విశాఖపట్నం జిల్లా సాహితీ విమర్శకులు
జయధీర్ తిరుమలరావు

**జయధీర్ తిరుమలరావు** చారిత్రిక పరిశోధకుడు, రచయిత, సాహిత్య కారుడు. అతని అసలు పేరు రేపల్లె తిరుమలరావు. తన స్నేహితుడు పి.జయధీర్‌తో కలిసి జంటగా వ్రాసి పంపిన కవిత్వాన్ని చూసి సంపాదకుడు పురాణం సుబ్రహ్మణ్యశర్మ రెండు పేర్లనూ కలిపి ‘జయధీర్ తిరుమలరావు’గా మార్చి ప్రచురించాడు. ఆ ఆనవాయితీ కొనసాగి రేపల్లె తిరుమలరావు **జయధీర్ తిరుమలరావు** అయ్యాడు.

## జీవిత విశేషాలు
అతను 1950 జూన్ 20న వరంగల్ లో జన్మించాడు. అతను తెలంగాణ రచయితల వేదిక (తెరవే) అధ్యక్షుడు. భాషా సాహిత్యాలను పరిరక్షించుకోవాల్సిన బాధ్యత రచయితలపై ఉందని తెలిపాడు. తెలంగాణ మాండలికాల అభివృద్ధి కోసం రచయితల వేదిక కృషి చేస్తుందన్నారు. అతను జానపద సాహిత్య మౌలిక పరిశోధకుడు. పరిశోధన కోసం అతను తెలంగాణ లోతట్టు జనపదాల్లో, గిరిజన ప్రాంతాల్లో కాళ్లరిగేలా తిరిగాడు. కాలగతిలో నిర్లక్ష్యానికి గురైన ఉపకులాల బతుకుల, కళల ప్రతిబింబాలను సేకరించాడు. తన నాలుగు దశాబ్దాల శ్రామిక శోధనను 2017 ఫిబ్రవరి 12, 13, 14 తేదీల్లో హైదరాబాదు రవీంద్రభారతిలో ప్రదర్శించాడు. అట్టడుగు ఉపకులాల నుంచి అతను సేకరించిన సామాజిక సాంస్కృతిక కళాఖండాల ప్రదర్శనమది. అతను స్వాతంత్ర్య సమర కాలంలోనూ, నిజాం పరిపాలనా కాలంలోనూ దొరతనాల నిషేధానికి గురైన సాహిత్యం మీద సాధికార పరిశోధనా గ్రంథాన్ని నిర్మించాడు. ఇందుకోసం అతను న్యూదిల్లీ, చెన్నై, పాండిచ్చేరి లాంటి తావుల్లో ఎన్నో అభిలేఖాగారాల్నీ, పొత్తపుగుడుల్నీ సందర్శించాడు.

జయధిర్ తిరుమల రావు ఆదిలాబాద్ జిల్లాలోని నార్నుర్ మండలం గుంజాల గ్రామంలో లభ్యమైన పురాతన గోండి లిపి రాతపత్రలపై మరియు ఆ లిపి పై ఆనేక పరిశోధనలు చేశాడు ‌.              

అతను ప్రాచీన గిరిజన సంగీత వాద్యాల సేకరణ మహాయజ్ఞంగా భావించి మూడున్నర దశాబ్దాలుగా క్షేత్ర పర్యటన ద్వారా పరిశోధించి, సేకరించి సజీవంగా సమాజం ముందుంచారు. తన అవిరళ కృషితో వీటి అన్నింటినీ ఒక దగ్గరకు చేర్చాడు. పలు ప్రదర్శనలు నిర్వహించాడు. దానిలో భాగంగానే గుంటూరులో బృందావన్‌ గార్డెన్స్‌లోని పద్మావతి కల్యాణమండపంలో 'ఆదిధ్వని' పేరుతో గిరిజన జానపద సంగీత వాద్య ప్రదర్శన ఏర్పాటు చేశాడు. ఇది 2020 ఫిబ్రవరి 25 నుంచి 28 వరకూ నాలుగురోజులు నిర్వహించాడు. సంగీతంతోనే మానవీయ సమాజం ఆవిష్కృతమవుతుందని, కనుమరుగవుతున్న మూల సంగీతాన్ని బతికించుకోవాల్సిన ఆవశ్యకత ఎంతైనా ఉందని తెలిపాడు.

## రచనలు
# తెలంగాణ రైతాంగ పోరాటం ప్రజా సాహిత్యం
# ప్రజాకళా రూపాలు
# పొది (సంభాషణలు-అక్షరచిత్రాలు)
# సాహిత్య వ్యాసాలు
# జానపద చారిత్రక గేయగాథలు
# అలనాటి సాహిత్య విమర్శ
# దళిత గీతాలు (రెండు భాగాలు)
# భాషావరణం (వ్యాసాలు)
# యుద్ధ కవచం (కాళోజీ గురించి)
# తొవ్వ ముచ్చట్లు (రెండు భాగాలు)
# వీరుల పోరుగద్దె మేడారం (సంపాదకత్వం) 

## మూలాలు

## బాహ్య లంకెలు
* విస్తృత వారసత్వ దీపాలు సన్నిధానం నరసింహశర్మ

వర్గం:తెలుగు విశ్వవిద్యాలయం పూర్వ విద్యార్థులు
ఆల్‌ఫ్రెడ్ హిచ్‌కాక్

**సర్ ఆల్‌ఫ్రెడ్ జోసెఫ్ హిచ్‌కాక్**, *(నైట్ కమాండర్ ఆఫ్ ది మోస్ట్ ఎక్సలెంట్ ఆర్డర్ ఆఫ్ బ్రిటీష్ ఎంపైర్)* (1899 ఆగస్టు 13 – 1980 ఏప్రిల్ 29)  ఆంగ్ల చలనచిత్ర దర్శకుడు, నిర్మాత. ఆయనకు తన శైలి  కారణంగా  *"మాస్టర్ ఆఫ్ సస్పెన్స్"* అన్న మారుపేరు ఉంది,  సినిమాల్లో సస్పెన్స్, సైకలాజికల్ థ్రిల్లర్ జాన్రాలో పలు అంశాలకు ఆయనే ఆద్యులు. ఇంగ్లాండ్ లో మూకీలు, తొలినాళ్ళ టాకీలలో విజయవంతమైన కెరీర్ తర్వాత ఆయన ఇంగ్లాండ్లో అత్యుత్తమ డైరెక్టర్ గా పేరు పొంది, 1939లో హాలీవుడ్ కు పయనమయ్యారు, 1955లో అమెరికన్ పౌరసత్వం పొందారు. ఆయన 1939 తర్వాత హాలీవుడ్ లో అనేక చిత్రాలకు దర్శకత్వం వహించి దర్శకునిగా, నిర్మాతగా అక్కడ స్థిరపడ్డారు.

అర్థశతాబ్దం పాటు కొనసాగిన సుదీర్ఘ కెరీర్లో, హిచ్‌కాక్ తనకంటూ ప్రత్యేకమైన దర్శకత్వ శైలిని ఏర్పరుచుకున్నారు. ఆయన ట్రేడ్ మార్కులా పేరొందిన శైలిలో వాయెరిజమ్ (రహస్యంగా వేరే వ్యక్తి ఏకాంతంలో ఉన్నప్పుడు చూడడం) లో ప్రేక్షకులను భాగం చేస్తూ ఆ పనిచేస్తూన్న పాత్రలు చూసే చూపును, కళ్ళు కదలడాన్ని అనుకరించే కెమెరా కదలికలు వంటివి వున్నాయి. ఫిల్మ్ ఎడిటింగ్ లో వినూత్నమైన విధానాలు, ప్రత్యేకించి రూపొందించిన షాట్ ల ద్వారా ఆత్రుత, భయం, సహానుభూతి వంటి అనుభూతులను శిఖరప్రాయమైన స్థితికి తీసుకువెళ్ళారు. బయటకు చాలా ప్రశాంతంగా కనిపిస్తూ లోలోపల రగిలిపోతున్న *ఐసీ బ్లాండ్* గా పేరుపడ్డ కథానాయిక పాత్రలు ఆయన సినిమాల్లో చాలాసార్లు చోటుచేసుకున్నాయి. హిచ్‌కాక్ తీసిన చాలా సినిమాల్లో హత్య, నేరం వంటివి చూపిస్తూ మెలికతో కూడినవీ, థ్రిల్ కలుగచేసేవీ అయిన ముగింపులు ఉంటాయి. హిచ్‌కాక్ సినిమాల్లోనూ మనోవైజ్ఞానిక విశ్లేషణ (సైకోఅనాలసిస్) కి సంబంధించిన అంశాలను స్వీకరించడం, కొన్నికొన్ని సార్లు అంతర్లీనమైన బలమైన సెక్స్ సంబంధిత అంశాలను చూపించడం వంటివి చేశారు.ఇంటర్వ్యూలు, మూవీ ట్రైలర్లు, తన సినిమాల్లోని అతిథి పాత్రలు, పదేళ్ళ పాటు నిర్వహించిన *ఆల్‌ఫ్రెడ్ హిచ్‌కాక్ ప్రెజంట్స్ *అనే టీవీ కార్యక్రమం వంటివాటి ద్వారా అప్పట్లో అత్యంత ఎక్కువగా కనిపిస్తూ ప్రాచుర్యం  పొందిన వ్యక్తిగా నిలిచారు.

హిచ్‌కాక్ అరవై దశాబద్దాల పాటు కొనసాగిన తన కెరీర్లో దాదాపు 50కి పైగా సినిమాలకు దర్శకత్వం వహించారు. తరచుగా బ్రిటీష్ సినిమా రూపకర్తల్లో అత్యంత గొప్పవాడిగా ఆయనను పేర్కొంటూంటారు,   బ్రిటన్ కు చెందిన *డైలీ టెలిగ్రాఫ్* పత్రిక నిర్వహించిన 2007 నాటి సినీ విమర్శకుల పోల్ అనంతరం ఆయన గురించి: "(ఆయన) ఈ దీవుల (ఇంగ్లాండ్) నుంచి వచ్చిన అత్యంత గొప్ప సినీరూపకర్త అనడంలో సందేహంలేదు, ఆధునిక సినిమాకు రూపం ఇవ్వడంలో మరే ఇతర దర్శకుడు చేసినదానికన్నా హిచ్‌కాక్ ఎక్కువ చేశారు, ఆయన లేకుంటే ఆధునిక సినిమా రూపం పూర్తిగా వేరేలావుండేది. కథ చెప్పడంలో, కీలకమైన సమాచారాన్ని నిర్దాక్షిణ్యంగా దాయడంలో (ప్రేక్షకుల నుంచీ, పాత్రల నుంచీ కూడా), ప్రేక్షకుల భావోద్వేగాలు కావాల్సిన విధంగా మలచడంలో ఆయన నైపుణ్యానికి సాటి వేరెవరూ లేరు." అని అన్నారు. 2002లో *మూవీమేకర్ * పత్రిక హిచ్‌కాక్ సర్వకాలాలకు అత్యంత ప్రభావశాలియైన సినీరూపశిల్పిగా పేర్కొంది.

## సినిమాలు

* ది 39 స్టెప్స్

## మూలాలు

వర్గం:1899 జననాలు
వర్గం:1980 మరణాలు
తుమ్మేటి రఘోత్తమరెడ్డి

**తుమ్మేటి రఘోత్తమరెడ్డి** వరంగల్లు జిల్లాకు చెందిన కథా రచయిత.

## జీవిత విశేషాలు
తుమ్మేటి రఘోత్తమరెడ్డి  1959లో వరంగల్ జిల్లాలోని వ్యవసాయ కుటుంబంలో జన్మించాడు. ఇరవై ఏడు సంవత్సరాలు గోదావరిఖనిలోని బొగ్గుగనుల్లో ఉద్యోగం చేసాడు. కథరచనలో ప్రవేశించి సాహిత్య ప్రపంచంలో చర్చలకవకాశం యిచ్చిన మంచి కథలను రాసాడు. 

అతని కథలు రెండు రకాలుగా ఉంటాయి. ఒకటి ఉత్తర తెలంగాణా ఉద్యమచిత్రం నేపధ్యంగా సాగినవి. ఇది ప్రజాపోరాటాలు తెచ్చిన పరిస్థితులకు ప్రతిస్పందనలనదగిన కథలు. రెండవ రకమైనవి  వర్తమాన సామాజిక పరిణామ క్రమంలో విచ్ఛిన్నమవుతున్న మానవీయ విలువలు, మానవ సంబంధాల చిత్రణ. ఈ రెండు తరహా కథల్లోనూ గోచరించే ఒక ప్రత్యేక గుణం - కథా వస్తువుకు సంబంధించిన రచయిత చైతన్యం. 

## రచనలు
# జీవించు - నేర్చుకో - అందించు (రెండు సంపుటాలు)
# తుమ్మేటి రఘోత్తమరెడ్డి కథలు
# ఒక కథకుడు - నూరుగురు విమర్శకులు
# పర్వతాలు చెప్పిన ఆధునిక జానపదకథలు
# సాహితీ సౌరభం
#జీవించు నేర్చుకో అందించు 
#ఒక కథకుడు-నూరుగురు విమర్శకులు
#గుడ్మార్నింగ్-1
#గుడ్మార్నింగ్-2
#గుడ్మార్నింగ్ -3
#రిమినిజెన్సెస్ 3 సంపుటాలు
#ఇంటి పంట 
#మిద్దెతోట
#పెరటి తోట
#వండని వంటలు
#తుమ్మేటి రఘోత్తమ రెడ్డి కోట్స్
#గూఫీ
#యాత్రా కథనాలు
#మాస్టారు మాట
## మూలాలు

వర్గం:తెలంగాణ రచయితలు
వర్గం:తెలంగాణ కవులు
వర్గం:తెలుగు రచయితలు
వర్గం:జీవిస్తున్న ప్రజలు
వర్గం:వరంగల్ జిల్లా రచయితలు
వర్గం:1959 జననాలు
తెలిదేవర భానుమూర్తి

thumb|right|200px|ముఖచిత్రంగా తెలిదేవర భానుమూర్తి క్యారెకేచర్
**తెలిదేవర భానుమూర్తి**- కవి, కథకుడు, కాలమిస్ట్, సీనియర్ పాత్రికేయుడు. 
## జీవిత విశేషాలు
భానుమూర్తి 1953 జనవరి 16 న భువనగిరిలో జన్మించాడు. తెలిదేవర వెంకట్రావు, సీతమ్మ ఇతని తల్లిదండ్రులు. ఇతడు యాదగిరిగుట్ట, ఆర్మూర్, భువనగిరిలో చదువుకొన్నాడు. ఉస్మానియా యూనివర్సిటీ నుంచి పి.జి.డిగ్రీ తీసుకొన్నాడు. 1969లో ప్రత్యేక తెలంగాణ ఉద్యమంలో స్నేహితులతో కలిసి ఈయన నల్లగొండ జైల్లో ఉన్నాడు. అప్పటి నుంచే ఈయన తెలంగాణ బాసలో కవితలు రాయడం మొదలు పెట్టాడు. ఆ కవితలను ఊరోలు అనే పేరుతో అరసం ఓ సంకలనంగా తెచ్చింది. ఉదయం దినపత్రికలో తెలంగాణ బాసలో రాజకీయ వ్యంగ్య రచనలకు శ్రీకారం చుట్టాడు. ఈయన  ఎన్టీఆర్ ప్రభుత్వంపై, చంద్రబాబు ప్రభుత్వంపై సంధించిన వ్యంగ్య బాణాలు 335 పలుకుబడి  పుస్తకరూపంలో వెలువడ్డాయి. ఉదయం వారపత్రికలో 'చల్నేదో బాల్ కిషన్ శీర్షికన ఇతడు రాసిన వ్యంగ్య, హాస్య రచనలు ఆదే పేరుతో విశాలాంధ్ర ప్రచురణాలయం పుస్తకంగా వెలువరించింది. ఆంధ్రప్రదేశ్ మాస పత్రికలో ఇతడు రాసిన హాస్య రచనలు గిల్లిదండ అనే పేరుతో పుస్తకంగా వచ్చింది. ఆక్సిజన్ బార్, నెమీక, గులేర్ అనే కథా సంపుటాలు ఇతని కలం నుంచి వెలువడ్డాయి.
## రచనలు
# ఊరోల్లు
# నెమ్లీక
# గిల్లిదండ
# చల్నేదో బాల్ కిషన్
# ఆక్సిజన్ బార్
# పలుకుబడి
# గులేర్

## అభిప్రాయం
"తెలిదేవరకు సొంత శైలి. సొంత నడక, స్వంతకం ఉంది. ఇది విశిష్ట లక్షణం. ఎంత చిన్న వాక్యాన్ని చూచినా భానుమూర్తిదని గుర్తు పట్టగలం."   - దాశరథి రంగాచార్య

## మూలాలు

వర్గం:1953 జననాలు
వర్గం:పాత్రికేయులు
వర్గం:తెలంగాణ రచయితలు
వర్గం:తెలంగాణ కవులు
వర్గం:తెలుగు కథా రచయితలు
వర్గం:ఉస్మానియా విశ్వవిద్యాలయం పూర్వ విద్యార్ధులు
జీన్ లూక్ గొడార్డ్

**జేన్ లూక్ గొడార్డ్** (ఫ్రెంచ్:&nbsp;[ʒɑ̃lyk ɡɔdaʁ]) (1930 డిసెంబరు 3 - 2022 సెప్టెంబరు 13) ఫ్రెంచ్-స్విస్ సినిమా దర్శకుడు, స్క్రీన్ ప్లే రచయిత, సినీ విమర్శకుడు. ఆయనని తరచుగా 1960ల నాటి ఫ్రెంచి సినిమా ఉద్యమం *లా నౌవెల్లె వాగ్*, లేదా నవతరంగం (న్యూవేవ్) కు చెందినవాడిగా గుర్తిస్తారు.<span class="mw-reflink-text"></span>

ఇతర నవతరంగం సమకాలీకుల్లాగానే, గొడార్డ్ ప్రధాన స్రవంతి ఫ్రెంచ్ సినిమాలో "నూతన ఆవిష్కరణకు బదులు నిపుణత, కొత్త దర్శకులకు బదులు ప్రత్యేక సౌకర్యాలు అనుభవించే పాతవారికి ప్రాధాన్యత ఇచ్చే" నాణ్యతా ప్రమాణాలు, సంప్రదాయాలను విమర్శించారు<span class="mw-reflink-text"></span>  <span class="mw-reflink-text"></span> ఈ సంప్రదాయాన్ని ఎదిరించేందుకు ఆయన, ఆయన వంటి ఆలోచనలే కలిగిన తోటి విమర్శకులు సినిమాలు తీయడం ప్రారంభించారు.<span class="mw-reflink-text"></span> ఫ్రెంచ్ సినిమాలతో పాటుగా సంప్రదాయిక హాలీవుడ్ విధానాలను కూడా గొడార్డ్ తీసిన అనేక సినిమాలు సవాలుగా నిలుస్తాయి. 1960లు, 70ల్లో అత్యంత రాడికల్ ఫ్రెంచ్ సినీ రూపకర్తగా ఆయనను తరచు పేర్కొంటూంటారు;<span class="mw-reflink-text"></span> సినీ సంప్రదాయాలు, విధానాలు, రాజకీయాలు, ఫిలాసఫీ వంటివాటిపై ఆయన దృక్పథం ఫ్రెంచ్ నవతరంగం (న్యూవేవ్) కు చెందిన దర్శకులపై గట్టి ప్రభావం చూపించింది. ఆయన సినిమాల్లో పలు పూర్వపు గొప్ప చిత్రాల రిఫరెన్సులు, వాటిలోని అంశాలు గౌరవప్రదంగా చూపడం వంటివి ఆయనకు సినిమా చరిత్రపై ఉన్న లోతైన అభినివేశాన్ని తెలుపుతాయి. దాంతో పాటు అనేక సినిమాలు ఆయన రాజకీయ దృక్పథాలకు ప్రతిబింబాలుగా నిలిచాయి; అస్తిత్వవాదం, మార్క్సిస్టు సిద్ధాంతాలను చాలా ఆసక్తితో చదివేవారు.<span class="mw-reflink-text"></span>

నవతరంగం నాటితో పోలిస్తే, ఆయన ఇటీవలి సినిమాల్లోని రాజకీయ దృక్పథంలో రాడికల్ తత్త్వం తగ్గిపోయింది, ఇటీవలి సినిమాలు సంకేతాత్మకమైనవీ, వాటిలో మానవవాద, మార్సిస్ట్ దృక్పథాల నుంచి మానవ సంఘర్షణ చూపుతున్నారు.

2002ల్ *సైట్ & సౌండ్ పోల్ *లో, గొడార్డ్ సినీ విమర్శకుల ఆల్-టైం టాప్ 10 దర్శకుల లిస్టులో మూడవ ర్యాంకు పొందారు. ఆయన, ఆయన కృషి కథన సిద్ధాంతానికి కేంద్రంగా నిలుస్తూ, "వాణిజ్య కథన సినిమా నియమాలనూ, సినీ విమర్శ సాంకేతిక పదజాలాన్నీ కూడా సవాలు చేశాయి" అని పేర్కొన్నారు. 2010లో, గొడార్డ్ అకాడమీ గౌరవ పురస్కారం (ఆస్కార్ అవార్డు) పొందారు, అయితే ఆయన అవార్డు ప్రదానోత్సవానికి హాజరు కాలేదు.
గొడార్డ్ సినిమాలు మార్టిన్ స్కోర్సెస్, క్వెంటిన్ టరంటినో, స్టీవెన్ సోడెర్ బర్గ్, డి.ఎ.పెనెబేకర్,  రాబర్ట్ ఆల్ట్మాన్, జిమ్ జర్మస్క్, వాంగ్ కర్-వాయ్, విమ్ వెండెర్స్,  బెర్నార్డో బెర్టొలుక్కి,  పీర్ పోలో పసోలినిలు సహా ఎందరో చలనచిత్ర దర్శకులకు స్ఫూర్తినిచ్చాయి

## References

వర్గం:1930 జననాలు
వర్గం:2022 మరణాలు
ఇన్శాట్-4B ఉపగ్రహం

**ఇన్శాట్-4B** ఒక భారతీయ ఉపగ్రహం.ఇది ఒక సమాచార ప్రసార ఉపగ్రహం. దీనిని భారత జాతీయ ఉపగ్రహ వ్యవస్థలో (INSS) భాగంగా, భారతీయ అంతరిక్షపరిశోధన సంస్థ (ఇస్రో) రూపకల్పన చేసి, తయారు చేసిన ఉపగ్రహం. ఈ ఉపగ్రహాన్ని 2007 న అంతరిక్షములో భూస్థిర కక్ష్యలో, 93.48° డిగ్రీల తూర్పు రేఖాంశములోని కక్ష్యలో స్థిరపరచారు. 
## ఉపగ్రహ సమాచారం
1-3K శాటిలైట్ బస్ ఆధారంగా ఇన్శాట్-4B ఉపగ్రహాన్ని రూపొందించారు.ఉపగ్రహం పూర్తి బరువు, ఇంధన సహితంగా 3,025 కిలోగ్రాములు (6,676 పౌండ్లు, ఖాళి ఉపగ్రహంబరువు 1,335 కిలోగ్రాములు (2,943 పౌండ్లు).ఈ ఉపగ్రహం పనిచేయు జీవితకాలం 12 సంవత్సరాలుగా నిర్ణయించారు. ఉపగ్రహానికి అవసరమైన విద్యుతు ఉత్పత్తికి రెండు సౌరపలకను అమర్చారు. ఉపగ్రహంలో సమాచార వ్యవస్థకి 12 C-band, 12-Ku band ట్రాన్స్‌పాండరులను పొందుపరచారు.  ఉపగ్రహం యొక్క విద్యుతు క్షమత 5859 W.

## ఉపగ్రహ ప్రయోగం
ఇన్శాట్-4B ఉపగ్రహాన్నిదక్షిణ అమెరికా, ఫ్రెంచి గయానాలోని కౌరౌ (kourou) అంతరిక్షప్రయోగ కేంద్రం నుండి ప్రయోగించారు. అంతరిక్షములోకి ఉపగ్రహాన్ని ప్రవేశపెట్టు కార్యాన్ని ఏరియన్‌స్పేస్ వారు గుత్తేదారు పద్ధతి (contract) లో నిర్వహించారు. ఏరియన్‌స్పేస్ వారు తయారుచేసిన ఏరియన్ 5ECA అనే ఉపగ్రహ వాహక రాకెట్ ద్వారా 2007 మార్చి 11 న ప్రయోగ కేంద్రంలోని ELA-3 ప్రయోగవేదిక నుండి ఉపగ్రహాన్ని అంతరిక్షములోకి పంపి భూసమస్థితి బదిలీకక్ష్యలో (GTO) ప్రవేశపెట్టారు. ఆ తరువాత ఉపగ్రహంలోని మోటారును మండించి కక్ష్యను పెంచి భూస్తిర కక్ష్యకు చేర్చారు. అంతిమంగా, ఉపగ్రహకక్ష్య పెరిజీ 35,776కి.మీ, అపోజీ 35,809 కిలోమీటర్లు, వాలు 0.07 డిగ్రీలు. కక్ష్య భ్రమణసమయం 23.93 గంటలు.
## ఇవికూడా చూడండి
*ఇన్శాట్- 4CR ఉపగ్రహం
*ఇన్శాట్-1B ఉపగ్రహం
*ఇన్శాట్-2E ఉపగ్రహం
*ఇన్శాట్-3A ఉపగ్రహం
*ఇన్శాట్-3D ఉపగ్రహం
*ఇన్శాట్-3డీఆర్

## మూలాలు

వర్గం:కృత్రిమ ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:ఇన్శాట్‌ శ్రేణి ఉపగ్రహాలు
కంచర్లవానిపాలెం

"కంచర్లవానిపాలెం" కృష్ణా జిల్లా పామర్రు మండలానికి చెందిన రెవెన్యూయేతర గ్రామం. 

## గ్రామ భౌగోళికం
సముద్రమట్టానికి 9 మీ.ఎత్తు

## గ్రామానికి రవాణా సౌకర్యం
పామర్రు, వుయ్యూరు నుండి రోడ్ద్దు రవాణా సౌకర్యం ఉంది. రైల్వేస్టేషన్; విజయవాడ 42 కి.మీ

## గ్రామంలోని విద్యా సౌకర్యాలు
మండల పరిషత్తు ప్రాథమిక పాఠశాల.

## సమీప గ్రామాలు
గుడివాడ, పెడన, మచిలీపత్నం, తెనాలి

## సమీప  మండలాలు
పమిడిముక్కల, పెదపారుపూడి, వుయ్యూరు, మొవ్వ
## గ్రామంలో ప్రధాన పంటలు
వరి

## గ్రామంలో ప్రధాన వృత్తులు
వ్యవసాయం

## మూలాలు
అఫ్జల్ మహమ్మద్ అహమ్మద్

;**అఫ్జల్‌ మహమ్మద్‌ అహమ్మద్‌** 'గీటురాయి' వారపత్రిక సంపాదాకులు, ప్రముఖ రచయిత ఎస్‌.ఎం మలిక్‌ ప్రేరణతో 1979లో 'నవరక్తం రావాలి' రచన గీటురాయి వారపత్రికలో ప్రచురితం అయినది

## బాల్యము
అఫ్జల్‌ మహమ్మద్‌ అహమ్మద్‌ పశ్చిమ గోదావరి జిల్లా చాగల్లులో 1963 నవంబర్‌ 21న జన్మించారు. కలంపేరు: అఫ్జల్‌ఇండియన్‌. తల్లితండ్రులు: షేక్‌ సాబెరున్నీసా, మహమ్మద్‌
ఇబ్రహీం. చదువు: ఎం.ఎ. వ్యాపకం: వ్యాపారం.

## రచనా వ్యాసంగము
వీరు 'గీటురాయి' వారపత్రిక సంపాదాకులు, ప్రముఖ రచయిత ఎస్‌.ఎం మలిక్‌ ప్రేరణతో 1979లో 'నవరక్తం రావాలి' రచన గీటురాయి వారపత్రికలో ప్రచురితం అయినది.. అప్పటి నుండి వివిధ వార పత్రికలలో అనేక వ్యాసాలు, క వి త ల చోటు చేసుకున్నాయి. కవితల్లో ఆరు ఆంగ్లంలో అనువాదామై పత్రికల్లో ప్రచురితం కాగా మరో పది కవితలు హిందీలో తర్జుమా చేయబడి పత్రికల్లో ప్రచురితం అయ్యాయి. నలభై అక్షరాలకు మించకుండ నాలుగు చరణాలతో, నాల్గవ చరణంలో భావం బలంగా 'పంచ్‌' అయ్యే విధాంగా 'సాహిరీలు' పేరుతో నూతన కవితా ప్రకియ ఆరంభించారు.

## ప్రచురణలు
వీరి ప్రచురణలు. 1.నైతిక జీవితం, 2. చరితార్థులు. లక్ష్యం: ఇస్లాం విశ్వప్రేమ స్వభావాన్ని, స్వరూపాన్ని సాక్షాత్కరింప చేయడం.

## మూలాలు
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 39

వర్గం:1963 జననాలు
వర్గం:పశ్చిమ గోదావరి జిల్లా పాత్రికేయులు
కడియపుసావరం

**కడియపుసావరం** అనేది భారతదేశంలోని ఆంధ్రప్రదేశ్ రాష్ట్రంలోని  తూర్పు గోదావరి జిల్లా, కడియం మండలంలోని  గ్రామం. కడియపుసావరం నర్సరీలకు, పూల తోటలకు ప్రసిద్ధి. ఈ గ్రామం మల్లెపువ్వుల తోటలు పూల మండపాలకు ప్రసిద్ధి. ఈ గ్రామం కడియంలోని దేవీ చౌక్ నుండి కిలోమీటరు దూరంలో ఉండును.

ఇది ఆంధ్ర ప్రాంతానికి చెందినది. ఇది జిల్లా ప్రధాన కార్యాలయం కాకినాడ నుండి పశ్చిమాన 48 కి.మీ దూరంలో ఉంది. కడియం నుండి 1 కి.మీ.తెలంగాణ రాష్ట్ర రాజధాని హైదరాబాద్ నుండి 420 కి.మీ. దూరంలో ఉంది.

కడియంపూసవరం పిన్ కోడ్ 533126 మరియు పోస్టల్ ప్రధాన కార్యాలయం కడియం.

జెగురుపాడు (2 కి.మీ), కడియపులంక (2 కి.మీ), రాజవోలు (3 కి.మీ), రాజవోలు (3 కి.మీ), వీరవరం (4 కి.మీ) కడియంపూసవరంకు సమీపంలోని గ్రామాలు. కడియంపూసవరం చుట్టూ తూర్పున మండపేట మండలం, దక్షిణాన ఆత్రేయపురం మండలం, ఉత్తరాన రాజమండ్రి గ్రామీణ మండలం, దక్షిణాన అలమూరు మండలం ఉన్నాయి.

రాజమండ్రి, మండపేట, నిడదవోలు, కొవ్వూరు కడియంపుసవరం కు సమీప నగరాలు.

ఈ ప్రదేశం తూర్పు గోదావరి జిల్లా మరియు పశ్చిమ గోదావరి జిల్లాల సరిహద్దులో ఉంది. పశ్చిమ గోదావరి జిల్లా నిడదవోలు ఈ ప్రదేశం వైపు పశ్చిమాన ఉంది.

## మూలాలు
ఏ కే ఖాన్

అబ్దుల్‌ ఖయూం ఖాన్‌. అందరూ ఆయన్ని ఆత్మీయంగా ఎ.కే.ఖాన్‌ అని ఖాన్‌సాబ్‌ అని సంబోధిస్తుంటారు. అనంతపురం జిల్లా పెనుకొండ అయినప్పటికీ, హైదరాబాద్‌తో ఆయన బంధం మూడు దశాబ్దాల నాటిది.

## తల్లిదండ్రులు
తల్లి అఫ్సర్‌ జానీ, కీ. శే. శ్రీ అబ్దుల్‌ కరీం ఖాన్‌ (రిటైర్డ్‌ ఐఏఎస్‌) అధికారిగా పనిచేసి రిటైర్‌ అయ్యారు.
## బాల్యం
భారతదేశం<nowiki/>లో 06 డిసెంబర్ 1956లో జన్మించారు. అనంతపురం జిల్లా పెనుకొండ, హిందూపూర్‌లో విద్యాభ్యాసం పూర్తి చేసాడు. 
## విద్యార్హతలు
ఎమ్మెస్సీ (గోల్డ్‌మెడల్‌), పిహెచ్‌.డి
తొలినాళ్ళలో : ప్రొ ఆఫీసర్‌ భారతీయ స్టేట్‌ బ్యాంక్‌ (1978) ఇండియన్‌ రైల్వేస్‌ ట్రాఫిక్‌ సర్వీస్‌ (1979-81)
ఐపీఎస్‌ లోకి : 1981
లో 22 సం|| ల వయస్సులోనే మొదటి ర్యాంకు కొట్టి ట్రేనింగులో జయినయ్యారు.
25 సం|| కే విజయవాడలో పోలిస్ అధికారి పదవిలో చేరారు.

## కుటుంబం
ఇద్దరు అబ్బాయిలు ఒక అమ్మాయి.
## వివిధ హోదాల్లో
ఐపిఎస్‌కు ఎంపికైన ఖాన్‌ విజయవాడ, కరీంనగర్‌, చిత్తూరు, భువనగిరి, ఆదిలాబాద్‌, గుంటూరు, విజయవాడ, తిరుపతి తదితర నగరాల్లో వివిధ హోదాలో పనిచేశారు. ఆ తరువాత హైదరాబాద్‌ నగరంలో అదనపు కమిషనర్‌ (శాంతి భద్రతలు), అదనపు కమిషనర్‌ ట్రాఫిక్‌, డిజీ-ఫైర్‌సర్వీసెస్‌, అదనపు డీజీగా (శాంతి భద్రతలు) ఇలా ఆయన వివిధ హోదాల్లో పనిచేశారు.
## ఇతర అభిరుచులు, పదవులు
లిటరరీ అండ్‌ కల్చరల్‌ ఆక్టివిటీస్‌, టెన్సిస్‌, క్రికెట్‌, ఆంధ్ర క్రికెట్‌ అసోసియేషన్‌ వైస్‌ ప్రెసిడెంట్‌, ఎ.పి. ఫుట్‌బాల్‌ అసోషియేషన్‌ ప్రెసిడెంట్‌, హైదరాబాద్‌ హాకీ అసోసియేషన్‌ వైస్‌ ప్రెసిడెంట్‌.
## స్నేహశీలి
ఎదుటివారిని ఎప్పుడూ నవ్వుతూ పలకరించే ఐపీఎస్‌ అధికారుల్లో మొదటి శ్రేణికి చెందిన వారు .
## ప్రస్తుత పదవి
ఏ కే ఖాన్ తెలంగాణ ప్రభుత్వ సలహాదారుగా (మైనారిటీ వెల్ఫేర్) పని చేస్తున్నాడు.

## సాహిత్యం పట్ల మక్కువ
పోలీసు మాసపత్రిక �సురక్ష�కు సంపాదకుడిగా కూడా పనిచేస్తున్నారు. పోలీసు సంబంధాలు - ఇతివృత్తాలపై ఆయన చాలా రచనలు చేశారు. ప్రసుతం పోలీసులకు ఎదురవుతున్న సమస్యలు సందేహాల పై ఖాన్‌ ఒక పుస్తకం రాసి వెలువరిం చే ప్రయత్నంలో ఉన్నారు. భిన్న సంస్కృతుల కూడలైన భాగ్యనగర్‌లో మన దేశపు ఉమ్మడి సంస్కృతిని కాపాడడంలో ఆయన విలక్షణమైన వ్యవ హారశైలి అవలంబిస్తున్నారు. ఆయన హిందువులు- ముస్లింలు అనే తేడా లేకుండా ఎవరి తోనైనా మాట్లాడి మెప్పించగలరు. వేదాలను ఖాన్‌ క్షుణ్ణంగా అధ్యయనం చేశారు.

## కార్యదక్షత
ఏ సీనియర్‌ పోలీసు అధికారి పద వి చేపట్టినా ఆయనకు ముందుండి మార్గదర్శ కుడి పాత్ర పోషించిన ఘనత ఒక్క ఖాన్‌కే దక్కు తుంది. ఇటీవల హైదరాబాద్‌లో చెలరేగిన అల్లర్ల సమయంలో ఏకబిగిన 27 పోలీస్‌ స్టేషన్ల పరిధిలో కర్ఫ్యూ విధించి అల్లర్లంటేనే అసాంఘిక, విధ్వంసకర శక్తుల గుండెల్లో రైళ్ళు పరుగెత్తేలా చర్యలు తీసుకున్నారు. ఎంత బిజీగా ఉన్నా టెన్ని స్‌ క్రీడ ఆయన రోజువారి జీవితంలో అంతర్భా గంగా మారిపోయింది
ఇటీవల వరుసపెట్టి ఆందోళనలు మరోవైపు శాంతి భద్రతల సమస్యలు-ఎలాంటి పరిస్థితులు తలెత్తినా ఖాన్‌ ఎంతో సంయమనంతో వాటిని చక్కబెట్టారు.
## వృత్తి పట్ల
2014లో రంజాన్‌- వినాయక చవితి ఒకేరోజు రావడం చాలా అరుదైన సంఘ టన. ఉభయ మతాల వారూ నివసించే నగరంలో రెండు పర్వదినాలు ఒకే రోజు వచ్చినా చిన్న పాటి సంఘటన కూడా చోటు చేసుకోకపోవడం జంట పండుగల పర్వదినం అనూహ్యమైన రీతిలో శాంతి‚యుతంగా జరగడం వెనుక ఖాన్‌ కృషి సుస్పష్టం. వృత్తి పట్ల అకుంఠిత అంకిత భావానికి మారు పేరు ఎ.కే. ఖాన్‌ అని నిస్సంకోచంగా చెప్పవచ్చు. కర్తవ్యపాలన, కార్యదీక్షలు ఉఛ్చ్వాస నిశ్వాసలుగా తన విధులు నిర్వహించే ఖాన్‌ నేటి తరానికి స్ఫూర్తిదాత.

## మూలాలు
వర్గం:1956 జననాలు
వర్గం:జీవిస్తున్న ప్రజలు

వర్గం:అనంతపురం జిల్లాకు చెందిన ప్రభుత్వ ఉద్యోగులు
వర్గం:ఐ.పి.ఎస్.ఆఫీసర్లు
శేషం కృష్ణకవి

**శేషం కృష్ణకవి** కవి-పండితుడు-కావ్యా రచయిత.

పూర్వకాలమున విద్వత్వకవిత్వముల వన్నెకెక్కిన ఆంధ్రదేశీయపండిత వంశములలో శేషంవారి వంశమొకటి. వీరి ఆద్యనివాసము తెలంగాణాలోగాని, రాయలసీమలోగాని ఒక గ్రామం కావచ్చును. అది ఇపుడు నిరూపింపరాదుగాని యీవంశములోని కొంతమంది కాశీనగరమునకును, మరికొందరు మహారాష్ట్రకును, ఇంకొదరు దక్షిణదేశానికిను వలస వెళ్ళినట్లు కనబడుచున్నది. వారివారి రచనలే ఇందుకు ప్రమాణము.

## శేష వంశము-వారి రచనలు

శేషం కమలాకర రత్నాకర పండితులు గీతగోవిందమునకును, శేషం గోవిందపండితుడు అమరుకశతకమునకును నిర్మించిన వ్యాఖ్యలున్నవి. గోవిందపండితుడు వినతానందవ్యాయోగము, గోపాలలీలార్ణవభాణము కూడా నిర్మించియున్నాడు. శేషం రామచంద్రబుధుడు హర్షనైషధమునకు టీక రచియించెను. శేషం వేంకటపతి మధురా నాయకుడైన విజయరంగచొక్కభూపాలుని ఆస్థానకవియై తారాశశాంకవిజయమును ఆంధ్ర ప్రబంధమును రచియించెను. ఇట్లు దేశము నలుగడలనుండి సారస్వతసేవయొనరించిన ఈ శేషమువంశములోని నరసింహకవి సా.శ. 1450 ప్రాంతమందు కాశీపురమున కేగి అందు స్థిర పడెను. ఆకాలమందలి కాశీపండితులలో నరసింహకవి శబ్దశాస్త్రినిధి అని కీర్తిగన్నవాడు. భట్టోజీధీక్షితులు, నాగేశభట్టు మొదలగు మహావైయాకరణులు పాణినీయమున అతని మతము నెక్కువగా ఆశ్రయించి రనుటయే అతని అతని వైదుష్య మహత్త్వమునకు గొప్పగుర్తు. తాండవపురరాజైన గోవిందచంద్రనృపతి ఆదరమందిన ఆకవీంద్రుడు పోషకునిపేర గోవిందార్ణవమను ధర్మశాస్త్రగ్రంధము నిర్మించెను.ఆనాడు వారణాసిలో శబ్దశాస్త్రపాఠమునకు పరమగురువైన అతనికి చింతామణి, కృష్ణుడునని ఇద్దరు కొడుకులు జన్మించిరి. చింతామణి మహావైయాకరణుడై, కవియు నైరుక్మిణీపరిణయ నాటకమును, రసమంజరీపరిమళ మను అలంకారకృతిని నిర్మించెను.

ద్వితీయుడైన కృష్ణకవి తండ్రివలె అన్నవలె శబ్దశాస్త్ర ప్రవీణుడై కవితాచతురుడై మురారి విజయము, ముక్తా చరితము, సత్యభామా పరిణయము, సత్యభామావిలాసము, ఉషాపరిణయము, క్రియాగోపన రామాయణము, పారిజాతహరణము, కంసవధ అను కావ్యములను రచించెను. వీనిలో కంసవధ ఏడంకముల నాటకము. ఇది, అక్బరు ఫాధుషామంత్రియైన రాజాతోడర మల్లుని కుమారుడగు గోవర్ధనధారి అనబడిన గిరిధారి నృపతి ప్రోత్సాహమున రచించబడింది. దీనిని బట్టి ఇతడు క్రీ. శ. 1510 ప్రాంతమందున ఈ కృతి రచించెననవచ్చును. శబ్దశాస్త్రకోవిదత్వము కవులకు భూషణము. అదిలేని కవిత బొల్లియున్న లతాంగివలె రసికులను రంజింపజేయజాలదు అని ఈతడి అభిప్రాయము. ఈకవి తన తండ్రివల్ల కృతినందిన తాండవపుర (కాశీసమీపమున) రాజుతమ్ముడైన నరోత్తమనృపతి కంకితముగా పారిజాతాపహరణ చంపువు రచించెను. ఆంధ్రుడైన ఈవిద్వత్కవి సుప్రసిద్ధుడైన జగన్నాధ పండిత రాయలకంటే పెద్దవాడు, ఢిల్లీ నగరమున వీరిరువురు పరస్పరము చూచుకొన్నవారు ననుట కవకాసము ఉంది.

ఈకృష్ణకవికి వీరేశ్వరుడు, నారాయణుడు నను ఇరువురు పుత్రులు కలరు. వీరిలో పెద్దవాడు పండితరాయల గురువులలో నొకడు. ఆవీరేశ్వరుడు వేరేమోఅని కొదరు అనుకుందురుకాని, ఆకాలమున కాశీనగరమందు శబ్దశాస్త్ర ప్రసిద్ధుడైన వీరేశ్వరు డీ కృష్ణకవి పుత్రుడే కాక మరియొకడు కాదు. ఈవీరేశ్వరుని వద్దనే భట్టోజీ ధీక్షితులు, అన్నంభట్టును శబ్దతర్కశాస్త్రమును అభ్యసించిరి. అట్టి శేషవంశములోని ఈ కృష్ణకవి కృతులను సంపాదించి ప్రకటించుట ఆంధ్రుల కర్తవ్యము.

## మూలాలు

1950 భారతి తెలుగు మాస పత్రిక- వ్యాసకర్త శ్రీ మల్లాది సుర్యనారాయణశాస్త్రి.

వర్గం:తెలుగు కవులు
వర్గం:తెలుగు రచయితలు
వర్గం:తెలుగు కథా రచయితలు
ఆరికట్లవారిపాలెం

**ఆరికట్లవారిపాలెం** ప్రకాశం జిల్లా జే.పంగులూరు మండలానికి చెందిన రెవెన్యూయేతర గ్రామం.

## గ్రామంలోని విద్యా సౌకర్యాలు

### మండల పరిషత్తు ప్రాధమిక పాఠశాల
#స్థానిక ఎస్.సి.కాలనీలోని ఈ 37వ నంబరు పాఠశాలకు ఇంకొంత స్థలం అవసరం కాగా, పాఠశాల ప్రక్కనే ఉన్న 3 సెంట్లస్థలం, పాఠశాల పూర్వ విద్యార్థులు వితరణతో సమకూరినది.
#ఈ పాఠశాల శతసంవత్సర వేడుకలకు సిద్ధంగా ఉంది.

## గ్రామ పంచాయతీ
#2013, జూలైలో ఈ గ్రామ పంచాయతీకి నిర్వహించిన ఎన్నికలలో స్వయంపు ఆంజనేయులు, సర్పంచిగా ఎన్నికైనారు.
#ఈ గ్రామ పంచాయతీ కార్యాలయ భవనం శిథిలమవడంతో, ఎన్.ఆర్.ఇ.జి.ఎస్.నిధులతో, ఒక నూతన భవన నిర్మాణం ప్రారంభించి 4 సంవత్సరలయినది. అయిననూ నిర్మాణం పూర్తి కాలేదు. 

## గ్రామములోని దర్శనీయ ప్రదేశములు/దేవాలయాలు
### శ్రీ గంగా పార్వతీ సమేత శ్రీ అమరలింగేశ్వరస్వామివారి ఆలయం (శివాలయం)
గ్రామములో నూతనంగా ఈ ఆలయ నిర్మాణం చేపట్టడానికి 8 లక్షల విలువైన 40 సెంట్ల స్థలాన్ని ఇద్దరు దాతలు వితరణచేసారు. ఈ గ్రామానికి చెందిన కీ.శే.మాగులూరి సీతారామాంజనేయులు ఙాపకార్ధం, వారి సతీమణి కస్తూరి 20 సెంట్లు, కీ.శే.ఏలూరు సుబ్బారావు ఙాపకార్ధం వారి సతీమణి సీతారామమ్మ 20 సెంట్లు స్థలాన్ని అందజేసినారు. దాతల విరాళాలు 60 లక్షల రూపాయల అంచనా వ్యయంతో ఈ ఆలయ నిర్మాణం జరుగుచున్నది. ఆలయంతోపాటు పార్వతీదేవి అమ్మవారు, గణపతిమూర్తి, నవగ్రహ మండపాల నిర్మాణం చేపట్టినారు. ఆలయం చుట్టూ రక్షణ గోడ నిర్మాణం గూడా నిర్మించుచున్నారు. 2017, మార్చి-13వతేదీ సోమవారంనాడు, స్వామివారు, పరివార దేవతల ఆలయాలకు ప్రధాన ద్వారబంధాల ఏర్పాటు, ఋత్విక్కుల వేదమంత్రాల మధ్య, నిర్వహించారు. ఈ సందర్భంగా అన్నప్రసాద వితరణ నిర్వహించారు. 
#### నవగ్రహ మండపం
ఈ గ్రామములో, దాత శ్రీ పుల్లెల సుబ్రహ్మణ్యం అందిన ఐదు లక్షల రూపాయల విరాళంతో నిర్మించనున్న ఈ మండప నిర్మాణానికి 2016, నవంబరు-9వ తేదీ బుధవారంనాడు భూమిపూజ నిర్వహించారు. 

దాతల విరాళాలు 65 లక్షల రూపాయలతో ఈ ఆలయ నిర్మాణపనులు చురుకుగా జరుగుచున్నవి. పార్వతీదేవి అమ్మవారు, వినాయకస్వామి, నవగ్రహమండప నిర్మాణాలు జరుగుచున్నవి. 25 లక్షల రూపాయల అంచనా వ్యయంతో, స్వామివారి ఆలయానికి ముందు, గాలిగోపురం నిర్మించుచున్నారు. 
### గ్రామదేవత శ్రీ పోలేరమ్మ తల్లి ఆలయం
గ్రామదేవత శ్రీ పోలేరమ్మ తల్లి ఆలయం:- 2015, సెప్టెంబరు-8వ తేదీ శ్రావణ మంగళవారం సందర్భంగా, ఈ ఆలయంలోని అమ్మవారికి పాలపొంగళ్ళు పొంగించారు. మహిళలు పొంగలి ప్రసాదాలతో మేళతాళాలతో ఊరేగింపుగా గ్రామం నుండి ఆలయానికి చేరుకున్నారు. పసుపు, కుంకుమ, పొంగలి, నూతనవస్త్రాలు సమర్పించి మొక్కులు చెల్లించారు. శ్రావణమంగళవారం సందర్భంగా అమ్మవారిని ప్రత్యేకంగా అలకరించారు.

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు,

## గ్రామ ప్రముఖులు
మగులురి.రమెష్ 

## మూలాలు

## వెలుపలి లింకులు